**Шикі мұнайды өңдеу жұмыстарын орындауға**

**арналған №\_\_\_\_\_\_\_\_\_\_\_\_\_\_\_\_ шарт**

Қазақстан Республикасы, Павлодар қаласы 2025 жылғы « » \_\_\_\_\_\_\_\_\_\_\_\_

**«Павлодар мұнайхимия зауыты» жауапкершілігі шектеулі серіктестігі («ПМХЗ» ЖШС),** бұдан әрі **«Орындаушы»** немесе **«Зауыт»** деп аталып,Жарғы негізінде әрекет ететінбас директор (Басқарма төрағасы) М. М. Ахметов тұлғасында бірінші тараптан, және

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** бұдан әрі **«Тапсырыс беруші»** деп аталатын \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ тұлғасы атынан екінші жағынан, бұдан әрі бірлесіп «Тараптар» деп аталып, шикі мұнайды өңдеу жұмыстарын орындауға арналған осы шартын (бұдан әрі – «Шарт») төмендегілер туралы жасады.

**1-БАП. ШАРТТЫҢ МӘНІ**

* 1. Шарттың мәні Орындаушының Тапсырыс беруші ұсынған шикі мұнайды мұнай өнімдеріне және/немесе өңделген өнімдерге өңдеу жұмыстарын Шартта көзделген тәртіпке және талаптарға сәйкес орындауы болып табылады.

1.2 Тапсырыс беруші Шартта белгіленген тәртіпте және талаптарда Тапсырыс берушінің шикі мұнайын өңдеу кезінде Орындаушының технологиялық қажеттіліктері үшін пайдаланылған технологиялық отынды сатып алуға байланысты шығындарды Орындаушыға өтейді.

1.3 Орындаушы мен Тапсырыс беруші Шарттың «Санкциялық ескерту» № 6-қосымшасының талаптарын орындауға міндеттенеді.

**2-БАП. ТАРАПТАРДЫҢ МІНДЕТТЕРІ**

**2.1. Орындаушы:**

2.1.1. Шарттың талаптарына сәйкес Тапсырыс беруші жеткізген шикі мұнайды қабылдауға;

2.1.2. Тапсырыс беруші үшін шикі мұнайды мұнай өнімдеріне және/немесе өңдеу өнімдеріне өңдеу жұмыстарын орындауға, сондай-ақ «CT-KZ» нысанындағы тауарлардың шығу тегі туралы сертификатты ұсынуға және Шарттың талаптарына сәйкес басқа да қызметтерге (бұдан әрі - Қызметтер) қатысты жұмыстар мен қызметтердің өзге де түрін жүзеге асыруға;

2.1.3. Тапсырыс берушіге Шарттың 5-бабының тәртібімен жасалған және ресімделген бастапқы құжаттар (мұнай өнімдерін және/немесе өңдеу өнімдерін қабылдау-тапсыру актісі, тауар-көлік жүкқұжаты, теміржол жүкқұжаты және т.б.) негізінде шарттың талаптарына сәйкес мұнай өнімдерін және/немесе өңдеу өнімдерін беруге;

2.1.4. Шартта көзделген мерзімдерде Шартты орындауға байланысты құжаттаманы ресімдеуге, қол қоюға және Тапсырыс берушіге тапсыруға;

2.1.5. орындалған жұмыстар (көрсетілген қызметтер) актілері негізінде 5 (бес) күнтізбелік күн ішінде шикі мұнайды өңдеу бойынша нақты орындалған жұмыстар үшін Қазақстан Республикасының қолданыстағы заңнамасына сәйкес ресімделген, электрондық нысандағы фактура-шоттарын ұсынуға;

2.1.6. Тапсырыс берушінің шикі мұнайын өңдеу кезінде алынатын және Орындаушының технологиялық қажеттіліктеріне пайдаланылатын технологиялық отынды Тапсырыс берушіден сатып алуға;

2.1.7. Шартта көзделген өзге де міндеттерді орындауға міндетті.

2.1.8. Орындаушы апта сайын (айдың 01-нен 05 күндері кезеңін қоспағанда, аптаның әрбір екінші жұмыс күні) Тапсырыс берушінің осы кезеңде өңделген мұнайының мөлшері және Тапсырыс берушінің мұнайынан өндірілген шарттың 5.1-тармағында көрсетілген мерзімдерде жөнелтуге дайын мұнай өнімдерінің және/немесе өңдеу өнімдерінің саны туралы хабарлауға **міндетті** (бұдан әрі мәтін бойынша **- Хабарлама).** Хабарламаны Орындаушы Шарттың 13.4-тармағында Тапсырыс беруші көрсеткен электрондық мекенжайға жібереді**.**

**2.2. Тапсырыс беруші:**

2.2.1. Орындаушыға Шарттың талаптарына сәйкес шикі мұнайды жеткізуге, өңдеу нәтижесінде алынған мұнай өнімдерін және/немесе өңдеу өнімдерін Шарттың талаптарына сәйкес Орындаушыдан қабылдауға және олардың уақытылы шығарылуын қамтамасыз етуге;

2.2.2. Шарттың талаптарына сәйкес Шарт бойынша Орындаушы орындаған жұмыстар мен көрсеткен қызметтерге ақы төлеуге;

2.2.3. Орындаушыға Шартта көзделген мерзімдерде Шарттың орындалуына байланысты құжаттаманы ресімдеуге, оған қол қоюға және тапсыруға;

2.2.4. Шартта көзделген талаптарда Тапсырыс берушіге тиесілі шикі мұнайды қабылдау-тапсыруға, мұнай өнімдерін және/немесе өңдеу өнімдерін тиеуге қатысу үшін, сондай-ақ Шарт бойынша құжаттардың түпнұсқаларын (қабылдау-тапсыру актілері, орындалған жұмыстар (көрсетілген қызметтер) актілері, шоттар және т.б.) қабылдау-тапсыруды жүзеге асыру үшін өзінің уәкілетті өкілін тағайындауға және оны зауытқа уақытылы жіберуге;

2.2.5. Орындаушыға мұнай өнімдерінің жекелеген түрлерінің өндірісі мен айналымын мемлекеттік реттеу саласындағы ҚР қолданыстағы заңнамасының талаптарына сәйкес жеткізілетін шикі мұнайдың шығу тегін растайтын құжаттарды ұсынуға. Егер Тапсырыс беруші жеткізген шикі мұнай өнімі өздігінен өндірілген болып табылмаса, онда Тапсырыс беруші Орындаушыға мұнай жеткізуші - Қазақстан Республикасының мұнай өнімдерінің жекелеген түрлерінің өндірісі мен айналымын мемлекеттік реттеу саласындағы қолданыстағы заңнамасының талаптарына сәйкес жер қойнауын пайдаланушымен өзара байланысты тұлға екенін растайтын құжаттарды, сондай-ақ мұнайдың шығу заңдылығын растайтын құжаттарды, бірақ олармен шектелмей, сатып алу-сату шарттарын (соның ішінде кен орнының атауын және шикі мұнайды өңдеу үшін берілетін мұнай өнімдерін өндірушінің атауын көрсете отырып, сондай-ақ шарт бойынша өңдеуге берілетін мұнайдың көлемін көрсете отырып, оларға қосымшалар мен толықтырулардың көшірмелері) немесе тізбек бойынша жер қойнауын пайдаланушыдан Тапсырыс берушіге дейін шикі мұнайдың берілуін растайтын өзге де шарттарды, қосымшаларды, оларға қосымша келісімдерді, қабылдау-тапсыру актілерін, Шарт бойынша жеткізуге болжамдалатын мұнай өндіруші компанияның шикі мұнай көлеміне ресурстық анықтамаларын ұсынуы тиіс. Тапсырыс берушінің орындаушыға құжаттарды ұсыну тәсілі (электрондық/қағаз түрінде) ҚР мұнай өнімдерінің жекелеген түрлерінің өндірісі мен айналымын мемлекеттік реттеу саласындағы қолданыстағы заңнамасының талаптарымен реттеледі. Орындаушы Тапсырыс беруші ұсынған осындай құжаттардың түпнұсқалығы үшін жауапты болмайды. Тапсырыс беруші осы Шарттың орындалуына әсер етуі мүмкін барлық мән-жайлар (компания құрылтайшыларының, заңды/нақты мекенжайының, банктік және өзге де деректемелердің өзгеруін қоса алғанда) туралы Орындаушыны уақтылы (өзгерген күннен бастап 3 жұмыс күнінен кешіктірмей) хабардар етуге, сондай-ақ Орындаушыға оның сұрауы бойынша Тапсырыс беруші шарт бойынша өзіне алған міндеттемелерді орындауға байланысты ақпаратты сұрау салуды алған күннен бастап 3 (үш) жұмыс күні ішінде беруге міндетті. Жоғарыда көрсетілген мән-жайлар туралы Орындаушыны хабардар етпеген және/немесе уақтылы хабардар етпеген жағдайда, ықтимал теріс салдар үшін Тапсырыс беруші жауапты болады.

 2.2.6. Тапсырыс берушіге тиесілі шикі мұнайды өңдеу нәтижесінде алынған технологиялық отынды Орындаушыға өткізуге;

2.2.7. зауытта мұнай өңдеу және мұнай өнімдерін өндіру үдерісі сырттан сутегі алмай мүмкін еместігіне байланысты, мұнайды жеткізу басталғанға дейін Орындаушы, Тапсырыс беруші және сутегі өндіруші компания арасында сутегі өндіруге шикізат пен отынды сату, жеткізу және сатып алу туралы үштарапты шарт жасасуға міндетті. Мұндай шарт болмаған жағдайда, Орындаушы Тапсырыс берушіге мұнайды өңдеуге қабылдаудан бас тартуға құқылы.

2.2.8. еңбек қауіпсіздігі және еңбекті қорғау саласындағы қолданыстағы заңнаманың талаптарын ескере отырып, Шартты орындау кезінде осы Шарттың ажырамас бөлігі болып табылатын «Еңбек қауіпсіздігі және еңбекті қорғау, өнеркәсіптік, өрт, газ қауіпсіздігі, экология, санитариялық-эпидемиологиялық талаптар саласындағы келісім» шарты № 4-қосымшаның талаптарын сақтау қажет.

2.2.9. Шартта және Қазақстан Республикасының қолданыстағы заңнамасында көзделген өзге де міндеттерді орындауға **міндетті.**

**3-БАП. ШИКІ МҰНАЙДЫ ЖЕТКІЗУ ЖӘНЕ ҚАБЫЛДАУ-ТАПСЫРУ ТӘРТІБІ**

3.1 Шарт бойынша мұнай жеткізудің болжамды көлемі шамамен **\_\_\_\_\_\_\_ (\_\_\_\_\_\_\_\_\_\_\_\_) тоннаны** құрайды.

 Өңдеу үшін шикі мұнайды жеткізудің болжамды көлемдерін, мерзімдерін Тапсырыс беруші зауыттың мекенжайына өтінім-хатта, сондай – ақ шарттың № 5-қосымшасында шикі мұнайды тиісті жылға жеткізу кестесінде (бұдан әрі-Мұнайды жеткізу кестесі) көрсетеді. Мұнайды жеткізу кестесінде тиісті жылға немесе жылдың соңына дейінгі қалған кезеңге (жыл ішінде шарт жасалған жағдайда) шикі мұнайдың жеткізілуге жоспарланған көлемін айлық көлемге бөле отырып, мұнайды жеткізудің жоспарланатын көлемі көрсетіледі.

 Мұнай жеткізу кестесі алдын-ала болып табылады және бухгалтерлік есеп немесе материалдық баланс үшін негіз болып табылмайды.

 Мұнайды жеткізу кестесінде құбыр жүйесін толтыру үшін Тапсырыс беруші жеткізетін шикі мұнайдың көлемі болады.

 Шикі мұнайды бір айға жеткізудің болжамды көлемін (жер қойнауын пайдаланушылар бойынша бөле отырып) Тапсырыс беруші ҚР Энергетика министрлігі бекіткен қазақстандық өндірушілердің мұнайын магистральдық мұнай құбырлары жүйесі бойынша ПМХЗ-ға тасымалдау кестесі шыққаннан кейін күнтізбелік 3 күннен кешіктірілмейтін мерзімде зауыт атына жіберілген өтінім-хатта көрсетеді.

 Тапсырыс берушіден өтінім-хат болмаған жағдайда Орындаушы көрсетілген мерзімде Тапсырыс берушіге шарттың 4.2-тармағында көрсетілген келесі айға мұнай өнімдері және/немесе қайта өңдеу өнімдері шығарылымының алдын ала көлемі туралы анықтаманы ұсынбайды.

 Тапсырыс берушіден тиісті айға арналған көлемі көрсетілген өтінім-хатты алғаннан кейін Орындаушы Шарттың 7-бабына сәйкес Шарт бойынша жұмыстар мен қызметтердің ақысын төлеу туралы есеп шот ұсынады және Тапсырыс берушінің мекенжайына жолдайды.

 3.2. Орындаушы Тапсырыс беруші шикі мұнайды уақытылы жеткізу және өндірілген мұнай өнімдерін және/немесе өңдеу өнімдерін әкету және/немесе шарт бойынша Орындаушыға тиесілі төлемдерді төлеу жөніндегі шарт бойынша өзіне алған міндеттемелерін орындамаған кезде Тапсырыс берушінің қандай да бір жұмсалған шығындарын, шығыстарын өтеместен, шикі мұнайдың кезекті партиясын қабылдаудан бас тартуға құқылы.

 3.3. Тапсырыс беруші зауытқа шикі мұнайды тек қана құбыр өткізу көлігімен жеткізуді жазбаша нысанда мәлімдеген мұнайды бір айға жеткізу көлеміне сәйкес жүзеге асырады.

3.4. Тапсырыс беруші Павлодар «ҚазТрансОйл» АҚ МБ-ның «Павлодар» бас мұнай айдау

 станциясының (БМАС) мұнайды қабылдау-тапсыру пунктіне дейін өңдеу үшін шикі

 мұнайды Орындаушыға жеткізуді қамтамасыз етеді.

 3.5. Тапсырыс берушінің шарт бойынша шикі мұнайды жеткізудің тәуліктік шекті нормасы

 «ҚазТрансОйл» АҚ белгілеген жеткізу режиміне сәйкес белгіленеді.

 3.6. Орындаушы күн сайын өз қалауы және «ҚазТрансОйл» АҚ келісімі бойынша зауыттағы шикі мұнай қорларының деңгейіне байланысты шикі мұнай партияларын жеткізу көлемін өзгерте алады.

3.7. Тапсырыс берушінің шикі мұнайды Орындаушыға өңдеу үшін беруі Шарттың осы бабының 3.5, 3.6-тармақтарының талаптарын ескере отырып, бір партиямен де, бірнеше партиямен де жүзеге асырылуы мүмкін. Бұл ретте мұнайдың бірінші партиясын тиісті айға айдау есепті айдың 15 (он бесінші) күнінен кешіктірілмей жүзеге асырылуға тиіс. Жеткізілген мұнай көлемі есептік айдың 20 (жиырмасыншы) күніне дейін «ҚазТрансОйл» АҚ айлық кестесінде көзделген көлемнің кемінде 2/3 бөлігін құрауға тиіс.

 Егер жеткізілген мұнай көлемі есептік айдың 20 (жиырмасыншы) күніне дейін «ҚазТрансОйл» АҚ тасымалдаудың айлық кестесінде көзделген көлемнің 2/3 бөлігінен кем болған жағдайда, мұнайдың жеткіліксіз жеткізілу қаупін болдырмау үшін, сондай-ақ айдағы дұрыс теңдестірілген есеп үшін Орындаушы өз қалауы бойынша Тапсырыс беруші жеткізген мұнай көлемін келесі айда есепті айдың 20 күнінен кейін қайта өңдеуге құқылы.

3.8. Тапсырыс беруші жеткізген шикі мұнайдың сапалы көрсеткіштері шарттың 3.15 және 3.16-тармақтарының талаптарына сәйкес келмеген жағдайда, Орындаушы Тапсырыс берушіні алдын ала хабардар етіп, өз қалауы бойынша:

          (i) Орындаушының шикі мұнайды өңдеуге қосымша дайындауға байланысты шығыстарын Тапсырыс беруші толық өтей отырып, тиісті емес сападағы осындай шикі мұнайды қабылдауға; Тапсырыс берушінің осы мұнайынан өңдеу нәтижесінде Орындаушы өндірген мұнай өнімдері және/немесе өңдеу өнімдерін Тапсырыс беруші толық көлемде қабылдауға және Шарттың 5.1-тармағына сәйкес мерзімде олардың уақтылы әкетілуін қамтамасыз етуге;

(ii) Орындаушының осыған байланысты барлық шығыстарын, шығындары мен залалдарын Тапсырыс берушіге жатқыза отырып, шикі мұнайды қабылдаудан және шарт бойынша басқа да міндеттемелерді орындаудан бас тартуға;

* 1. Тапсырыс берушіден Орындаушыға шикі мұнайдың әрбір түскен партиясын беру шикі мұнайдың осы көлемінің иесі ретінде Тапсырыс берушіні көрсете отырып, Орындаушы мен «ҚазТрансОйл» АҚ арасындағы шикі мұнайды қабылдау-тапсыру актісімен ресімделеді. Бұл ретте Тапсырыс беруші «ҚазТрансОйл»АҚ тасымалдаушы компаниясының шикі мұнайдың шығарылған жері (батыс-сібір немесе қазақстандық, немесе олардың қоспасы) туралы ақпаратты осы тармақта көрсетілген актілерде міндетті түрде көрсетуін қамтамасыз етуге тиіс. Қазақстанда шығарылған мұнайды батыс-сібірде шығарылған мұнаймен ауыстыру схемасын пайдалана отырып, зауытқа шикі мұнайды жеткізу кезінде аталған факті шикі мұнайды тиісті қабылдау-тапсыру актісінде көрсетілуі тиіс, сондай-ақ Тапсырыс беруші Орындаушыға тиісті растаушы құжаттарды ұсынуы тиіс. Батыс Сібір кен орындарының мұнайы ретінде шикі мұнайдың шығу тегін растайтын жеткілікті және тиісті құжаттар болып «ҚазТрансОйл» АҚ мен «ПМХЗ» ЖШС арасында «ҚР ЭМ мұнайды тасымалдау кестесіне сәйкес Ресей мұнайымен алмастыру» деген белгімен қол қойылған «Мұнайды қабылдау-тапсыру актісі» танылады.

Орындаушы шикі мұнайды қабылдау-тапсыру актісінің бір данасын Тапсырыс берушінің өкілі арқылы Тапсырыс берушіге береді. Шикі мұнайды қабылдау-тапсыру актісі жеткізілген шикі мұнайдың көлемін анықтайтын құжат болып табылады. Тапсырыс беруші жеткізетін шикі мұнайдың сапасы «ҚазТрансОйл» АҚ-ның тиісті шикі мұнай партиясына арналған сапа паспортында көрсетілген мәліметтерге сәйкес анықталады.

Бұрын ресімделген мұнайды қабылдау-тапсыру актілері өзгертілген және/немесе түзетілген жағдайда, Орындаушы бұл туралы «ҚазТрансОйл» АҚ-дан өзгерістермен және/немесе түзетулермен мұнайды қабылдау-тапсыру актілерін алған күні Тапсырыс берушіге хабарлайды.

* 1. Тапсырыс беруші осымен РТ маркалы реактивті қозғалтқыштарға арналған отынды және Jet А-1 маркалы турбореактивті қозғалтқыштарға арналған отынды өндіру үшін Орындаушының бекітілген технологиясымен рұқсатта тек Батыс Сібір тектес мұнайлардың (Ресей Федерациясы) қоспасы бар екенін, шикізатта крекинг өнімдерінің, қайталама процестердің, мұнай химиясының және тұзақ өнімдерінің болуына жол берілмейтінін біледі. Осы арқылы Тапсырыс беруші РТ маркалы реактивті қозғалтқыштарға арналған отынды, Jet А-1 маркалы турбореактивті қозғалтқыштарға арналған отынды шығаруға сәйкес шығарылатын мұнай шикізатын жеткізуді растайды және кепілдік береді және жеткізілетін мұнай шикізатының осы тармақтың талаптарына және Шарттың 3.16-тармағында көрсетілген сапа көрсеткіштеріне сәйкес келуіне, сондай-ақ Шарттың 3.9, 3.17-тармақтарында көрсетілген мұнай шикізатының өндірілген орны мен сапасын растайтын құжаттардың дұрыстығына толықтай жауапты болады.

Тапсырыс беруші өзі жеткізген шикі мұнайдың батыс-сібірлік кен орындарының мұнайы екендігін растайтын өндірілген орны және/немесе олардың жеткіліксіздігін көрсететін тиісті құжаттарды ұсынбаған кезде, Орындаушы РО маркалы реактивті қозғалтқыштарға арналған отынды, Jet А-1 маркалы турбореактивті қозғалтқыштарға арналған отынды өндірмейді.

3.11. Тапсырыс берушінің шарттың 3-бабының 3.14-тармағында көрсетілген есептік айда шикі мұнайды қабылдау-тапсыру актісіне қол қоюға қабілетсіздігі немесе бас тартуы Орындаушыны Шарт бойынша құқықтарынан, құқықтарды қорғау құралдарынан және құқық қабілетінен айырмайды. Орындаушы тек Тапсырыс берушіден алған шикі мұнайға жүргізілген өлшемдерге және талдауға ғана сілтеме жасап, іс-қимыл жасауға және шарт бойынша барлық құқықтарды және құзыреттіліктерді пайдалануға құқылы.

3.12. Тапсырыс беруші Орындаушыға шикі мұнайды жеткізумен және (немесе) шекара арқылы шикі мұнайды ауыстырумен байланысты көлік, кеден және басқа да шығыстар Тапсырыс беруші тарапынан өз есебінен дербес төленеді.

3.13. Тапсырыс берушіден шикі мұнайдың тиісті партиясын орындаушыға беру күні Шарттың осы бабының 3.9-тармағына сәйкес Орындаушы қабылдаған тиісті көлемге шикі мұнайды қабылдау-тапсыру актісіне қол қойылған күн болып есептеледі. Шарттың осы бабының 3.9-тармағына сәйкес қол қойылған мұнайды қабылдау-тапсыру актілерінде көрсетілген салмақ нетто бойынша шикі мұнай саны Тапсырыс беруші Орындаушыға шикі мұнайдың тиісті партиясы бойынша нақты берген шикі мұнай саны болып табылады.

3.14. Тапсырыс беруші Шартқа сәйкес Орындаушыға мұнай шикізатын жеткізген әрбір ай өткеннен кейін (бұдан әрі – есептік ай), дегенмен мұнай шикізатын соңғы қабылдау-тапсыру актісіне қол қойылған күннен бастап күнтізбелік 7 (жеті) күнінен кешіктірмей Тараптар шикі мұнайды қабылдау-тапсырудың айлық актісіне қол қояды. Тапсырыс беруші жеткізген шикі мұнайдың шығу жерін міндетті түрде көрсете отырып, Шарттың осы бабының 3.9-тармағына сәйкес қол қойылған шикі мұнайды қабылдау-тапсыру актілерінде көрсетілген таза салмағы бойынша шикі мұнай көлемінің сомасына тең шикі мұнайды қабылдау-тапсырудың айлық актісі Тапсырыс берушінің есептік айдағы шикі мұнайдың көлемін Орындаушыға беруін куәландырады**.** Мұнай жеткізудің есепті кезеңі күнтізбелік ай болып табылады.

3.15. Тапсырыс беруші Шарт бойынша Орындаушыға өңдеу үшін жеткізетін шикі мұнай сапасы мынадай талаптарға сәйкес келуі тиіс:

 (i) 200С кезінде тығыздығы 870 кг/м3  артық емес;

 (ii) ашық құрамы 2000С дейін көлемі кемінде 21%;

 (iii) ашық құрамы 3000С дейін көлемі кемінде 42%;

 (iv) күкірт құрамының массасы 1,6 % аспайды;

 (v) парафиннің массалық құрамы 6% аспайды;

(vi) күкіртті сутектің массалық құрамы 20 ppm аспайды;

(vii) жеңіл меркаптанның массалық үлесі 40 ppm аспайды;

(viii) органикалық хлоридтердің массалық үлесі 2040С температураға дейін қайнайтын фракцияда 6 млн-1 (ppm) артық емес;

(ix) хлорлы тұздардың массалық шоғырлануы 100 мг/дм3 аспайды;

(х) дайындық дәрежесі бойынша 1-топқа сәйкес келу;

Мұнайдың шартты белгісі ҚР СТ 1347-2024 бойынша 2.2.1.1 және/немесе түрі бойынша МЕМСТ Р 51858-2002 бойынша 2.2э.1.1.

3.16. Тапсырыс беруші Орындаушыға Шарт бойынша РО маркалы реактивті қозғалтқыштарға арналған отынды, Jet А-1 маркалы турбореактивті қозғалтқыштарға арналған отынды өңдеуге және шығаруға жеткізетін шикі мұнайдың сапасы мынадай талаптарға сәйкес келуі тиіс:

 (i) 200С кезінде тығыздығы 870 кг/м3  аспайды;

 (ii) ашық құрамы 2000С дейін көлемі кемінде 21%;

 (iii) ашық құрамы 3000С дейін көлемі кемінде 42%;

 (iv) күкірт құрамының массасы 1,6 % аспайды;

 (v) парафиннің массалық құрамы 6% аспайды;

(vi) күкіртті сутектің массалық құрамы 20 ppm аспайды;

(vii) жеңіл меркаптанның массалық үлесі 40 ppm аспайды;

(viii) органикалық хлоридтердің массалық үлесі 2040С температураға дейін қайнайтын фракцияда 6 млн-1 (ppm);

(ix) хлорлы тұздардың массалық шоғырлануы 100 мг/дм3 аспайды;

(х) дайындық дәрежесі бойынша 1-топқа сәйкес келу;

Мұнайдың шартты белгісі ҚР СТ 1347-2024 бойынша 2.2.1.1 және/немесе түрі бойынша МЕМСТ Р 51858-2002 бойынша 2.2э.1.1.

Осы тармақта және шарттың 3.15-тармағында көрсетілген сапалық көрсеткіштер мұнай өндеу мүмкіндігін, өнімнің сұрыпты жинағын және санын анықтау үшін қажет. Сондай-ақ олар Қазақстан Республикасының Энергетика министрлігі ағымдағы жылға бекіткен Қазақстан Республикасы мұнай өңдеу зауыттарының мұнай өңдеу және мұнай өнімдерін өндіру бизнес-жоспарын, индикативтік жоспарын және «ПМХЗ» ЖШС өндірістік бағдарламасын жасау үшін негіз болып табылады. Жеткізілетін мұнайдың сапалық көрсеткіштері осы тармақта және Шарттың 3.15-тармағында көрсетілген сапалық көрсеткіштерге сәйкес келмеген жағдайда, Орындаушы өз қалауы бойынша мұнай өңдеу мүмкіндігін, өнімнің сұрыпты жинағын және санын анықтайды.

3.17. Тапсырыс беруші жеткізетін шикі мұнайдың әрбір партиясы Тапсырыс берушінің мынадай құжаттарымен сүйемелденуі тиіс:

 (i) СТ-1 нысанындағы тауардың шығуы туралы сертификат (түпнұсқа) немесе шикі мұнайдың батыс-сібірлік шығарылған жерін анық растайтын өзге де тиісінше ресімделген құжаттар**;**

 (ii) жеткізілетін шикі мұнайға сапа паспорты (түпнұсқа);

 (iii) жеткізілетін шикі мұнайдың әрбір партиясына радиациялық қауіпсіздігіне арналған санитарлық-эпидемиологиялық сараптаманың қорытындысы (түпнұсқа).

3.18. Шарт бойынша жұмыстарды және қызметтерді орындау үшін қажетті және пайдаланылатын Орындаушының өндірістік кешені жинақтау сұйыққоймаларынан, сұйыққойманың түбінен жоғары шығатын құбырлардан тұрады. Мұның салдары осы шығатын құбырлардың деңгейінен төмен сұйыққоймалардағы мұнай шикізаты және/немесе оның қайта өңделетін өнімдерінің көлемін айдаудың әдеттегідей жұмысы барысында жүзеге асырудың мүмкін еместігі болып табылады. Зауыттың сұйыққоймаларының түптері мен біріктіретін құбырларын толтыру үшін қажетті мұнай шикізаты және/немесе оның қайта өндірілетін өнімдерінің жалпы көлемі бекітілген шама болып табылмайды және жабдықты жөндеуге және тазалауға қатысты технологиялық рәсімдерге, операцияларға байланысты ауысып отырады. Әр айда Орындаушы осы айдың ішінде зауыттың жұмысы мен қызметтерін пайдаланатын әр тапсырыс беруші үшін шарттың № 1 қосымшасына сәйкес тәртіпте жалпы жүйені толтыру көлеміне пропорционалды үлесін айқындап отырады. Тапсырыс беруші ай сайын шартқа сәйкес шикі мұнайды өңдеуге жеткізеді, ал Орындаушы өз қалауы бойынша Шарттың № 1 қосымшасына сәйкес жүйені толтыру үшін Тапсырыс беруші жеткізетін шикі мұнайдың үлесін пайдаланады. Орындаушы жүйені толтыру үшін Тапсырыс беруші жеткізген көлемді Шарттың № 1 қосымшасына сәйкес тәртіпте және талаптарда Тапсырыс берушіге қайтарады.

3.19. Шарттың талаптарын тиісінше орындаған жағдайда Тапсырыс беруші Шарт бойынша өңдеу үшін Орындаушыға жеткізілген шикі мұнайға, сондай-ақ Орындаушы растаған Шарттың 4-бабының 4.4-тармағына сәйкес айқындалатын тиісті көлемдерден аспайтын көлемде Орындаушы өндіретін мұнай өнімдеріне және қайта өңдеу өнімдеріне меншік құқығын өзіне қалдырады. Шарттың талаптарын орындаған жағдайда Тапсырыс беруші мұнай өнімдерін және/немесе қайта өңдеу өнімдерін шығару бойынша шарттық міндеттемелерді өзіне жүктемей және тапсыруға Орындаушының жазбаша келісімін алмай, кез келген басқа тарапқа жеткізілген шикі мұнайға немесе мұнай өнімдеріне және/немесе қайта өңдеу өнімдеріне жеке меншік құқығын бере алмайды. Осы тармақ Тапсырыс берушіге Шартқа сәйкес Тапсырыс беруші оларды зауыттан шығарып алғаннан кейін мұнай өнімдеріне және/немесе қайта өңдеу өнімдеріне меншік құқығын беруге тыйым салмайды. Зауыттың сұйыққоймаларындағы шикі мұнайдың кез келген берілімі қабылдау-тапсыру актілерінде көрсетілуі тиіс, оны Орындаушы келіседі.

3.20. Орындаушы мына шарттардың кем дегенде біреуі орындалмаған немесе орындалмай жатқан жағдайда Тапсырыс берушіден шикі мұнайды қабылдамауға немесе шарт бойынша қандай да бір міндеттемелерді орындамауға құқылы:

 (i) Шарттың 3.7-тармағында көрсетілген талаптар;

 (ii) Тапсырыс беруші Орындаушыға Шартта көзделген, соның ішінде, Шарттың 2.2.5-тармағында көрсетілгендерді қоса алғанда, бірақ олармен шектелмей, құжаттар мен кепілдіктерді уақытылы ұсыну;

 (iii) Тапсырыс беруші Орындаушыға Шарт бойынша Орындаушыға тиесілі төлемдердің: Шарттың 7-бабына сәйкес аванстық төлемдер (қайта өңдеудің 100% құны, ҚҚС, акциз және басқа да салықтарды қоса алғанда, монометиланилин және метил-трет-бутил эфирі және этил-трет-бутил эфирі октанды жоғарылататын (бұдан әрі-ММА және/немесе МТБЭ, және/немесе ЭТБЭ) қоспалардың құны; Орындаушыдан Тапсырыс берушіге мұнай өнімдерін және/немесе қайта өңдеу өнімдерін берумен байланысты болжалды құн сомасының 100%); және өзге де төлемдердің төленуін жүзеге асыру;

 (iv) Тапсырыс беруші ұсынған өтінім-хатта көрсетілген көлемдерде тиісті айдағы Тапсырыс берушінің Орындаушыға шикі мұнайды жеткізуі;

 (v) Тапсырыс берушінің Шартқа сәйкес зауыт аумағынан барлық мұнай өнімдерін және/немесе қайта өңдеу өнімдерін уақытылы шығаруы;

 (vi) зауыттың қалыпты режимде жұмыс істеуі, күрделі, тоқтатып, ағымдағы жөндеуді жүргізу немесе шұғыл қызмет көрсету үшін зауыт жұмысын тоқтатпау, сондай-ақ Тараптардың кез келгені үшін қандай да бір форс-мажорлық жағдайдың болмауы.

 3.21. Тапсырыс беруші бір айға жеткізілетін мұнай көлемі бар өтінім-хатты уақтылы ұсынбаған жағдайда, Тапсырыс беруші мұнай өнімдерін жеткізу жөніндегі міндеттемелерді бөлу үшін Тапсырыс берушінің мұнайдан мұнай өнімдерінің шығуының болжамды көлемі бойынша ҚР Энергетика министрлігінен сұратылған ақпарат келіп түскен кезде, Орындаушы мұнай өнімдерінің шығуын есептеуді жүргізу үшін Тапсырыс берушінің мұнай жеткізу кестесінде көрсетілген шикі мұнай көлемін алуға құқылы (Шарттың 3.1-тармағына сәйкес) немесе мұнай жеткізудің алдыңғы айларында Тапсырыс берушінің шикі мұнайын жеткізу жөніндегі деректерді талдау негізінде айқындалған. Бұл ретте Орындаушы Тапсырыс беруші алдында ұсынылған деректер үшін жауап бермейді, мұнай өнімдерін жеткізуді орындау бойынша уәкілетті органдар жүктеген барлық міндеттемелер Тапсырыс берушіге толық көлемде жүктеледі.

 **4-БАП. ШИКІ МҰНАЙДЫ ӨҢДЕУ ТАЛАПТАРЫ**

**4.1. Тапсырыс беруші мұнай өңдеуге Шарт бойынша 100% алдын ала төлем жасағаннан кейін Тапсырыс беруші Шарт талаптарын орындаған жағдайда,** Орындаушы есептік ай ішінде өз қалауы бойынша Тапсырыс беруші жеткізетін шикі мұнайдың сапасы мен санына, зауыт қуаттылығының жүктемесіне, ҚР Энергетика министрлігі немесе өзге уәкілетті мемлекеттік орган бекіткен тиісті жылға ҚР МӨЗ-де мұнайды өңдеу және/немесе мұнай өнімдерін өндіру жоспарының талаптарына, Зауыттың тиісті жылға өндірістік бағдарламасына және мыналарды қоса алғанда, бірақ олармен шектелмей, жабдықты жөндеу, жаңадан енгізілген және/немесе қайта жаңартылған қондырғыларды іске қосу-баптау жұмыстары, Зауыт аумағында климаттық жағдайлар сияқты өзге де факторларды, сол кезде қолданылатын кез келген шектеулерге немесе өндіруге, сатуға арналған тыйым салуларға немесе белгілі бір мұнай өнімдерінің және/немесе өңдеу өнімдерінің экспортына байланысты қосылатын өңдеуші жабдықты, мұнай өнімдері мен өңдеу өнімдерінің тиісті шығарылуын айқындай отырып, шикі мұнайды өңдейді, Шарттың 5.20, 5.21-тармақтарына сәйкес сапаның талаптарына сай келетін мұнай өнімдерін және/немесе өңдеу өнімдерін өндіреді.

 4.2. Шарттың 3.1-тармағының талаптары Тапсырыс беруші тарапынан орындалған жағдайда Орындаушы Тапсырыс беруші өтінім хатты алғаннан кейін 7 күнтізбелік күннен кешіктірмей ПМХЗ келесі айға арналған өндірістік жоспары негізінде құрылған мұнай өнімдерінің және/немесе қайта өңдеу өнімдерінің келесі айға шығарылымының алдын ала көлемдері туралы анықтаманы Тапсырыс берушінің Шарттың 13.4-тармағында көрсетілген электрондық мекенжайларына электронды түрде жібереді.

 3.1-тармақта көрсетілген Тапсырыс берушіден тиісті айға мұнай жеткізу көлемі көрсетілген өтінім-хат болмаған жағдайда, Орындаушы келесі айға мұнай өнімдері және/немесе өңдеу өнімдері шығарылымының алдын ала көлемі туралы анықтаманы Тапсырыс берушіге ұсынбайды.

4.3. Орындаушы Тапсырыс беруші үшін Шарт бойынша мұнайды өңдеу жұмыстарын орындайтын есептік айдың ішінде Орындаушының келесі айға (Шарттың 4.2-тармағына сәйкес), оның ішінде кез келген болжанбаған немесе өзге де жағдайлар нәтижесінде Орындаушының жұмыс жоспарындағы өзгерістерді негізге ала отырып, мұнай өнімдерін және/немесе өңдеу өнімдерін шығарудың алдын ала көлемдері туралы анықтамада көрсетілген деректерге кез келген өзгерістерді енгізуге құқығы бар. Аталған өзгерістер болған кезде Орындаушы Тапсырыс берушіге өңдеу туралы хабарлама-анықтама (бұдан әрі – Хабарлама-анықтама) түріндегі ақпаратты Шарттың 13.4-тармағында көрсетілген электрондық мекенжайларға электрондық түрде ұсынады. Әрбір мұндай анықтама-хабарлама Орындаушының өндірістік есебінен үзінді көшірме болып табылады. Шарттың 4.2-тармағына сәйкес мұнай өнімдерінің және өңдеу өнімдерінің келесі айға шығуының алдын ала көлемдері туралы анықтама және Хабарлама-анықтама оперативтік сипатқа ие және де бухгалтерлік есепті немесе материалдық балансты жүргізу үшін негіздеме болып табылмайды.

 Шарттың 4.2-тармағының тәртібіне сәйкес ұсынылатын мұнай өнімдері мен қайта өңдеу өнімдері шығуларының алдын ала көлемдерінде өзгерістер болмаған жағдайда Орындаушы Тапсырыс беруші үшін Шарт бойынша мұнайды өңдеу жұмыстарын орындаған есептік айдың ішінде Орындаушы Тапсырыс берушіге хабарлама-анықтама жібермейді.

4.4. Тапсырыс беруші жеткізген шикі мұнай партиясын қайта өңдеу айынан кейінгі күнтізбелік 10 (он) күн ішінде Орындаушы Тапсырыс берушіге міндеттемелер бойынша заттай мәнде салыстыру актісін және дайын өнімнің қозғалысы бойынша салыстыру актісін/дайын өнімнің, өзге де өнімнің, технологиялық отынның (өзге өнім, технологиялық отын болған кезде) қозғалысы бойынша салыстыру актісін ресімдейді және ұсынады.

 Тараптар салыстыру актілерінде Тапсырыс берушінің мұнайдан өндірілген өнімінің атауын фракциялар мен компоненттер түрінде заттай түрде көрсетуге уағдаласты.

 Тапсырыс беруші Орындаушы салыстыру актілерін ұсынған күннен бастап 7 (жеті) күнтізбелік күн ішінде аталған салыстыру актілеріне қол қояды және оны Орындаушыға береді.

 Орындаушы Тапсырыс берушінің шикі мұнайын өңдеген әр ай өткен соң, есеп айырысудан кейінгі айдың 7 (жеті) күнтізбелік күнінен кешіктірмей, Тараптар Қазақстан Республикасының қолданыстағы заңнамасына сәйкес осы тармақтың бірінші абзацында көрсетілген, заттай міндеттемелер бойынша салыстыру актісі негізінде ресімделген, есептік айда өңделген мұнай көлеміне қатысты шикі мұнайды өңдеу бойынша орындалған жұмыстар (көрсетілген қызметтер) актісіне қол қояды.

 Тапсырыс беруші көрсетілген орындалған жұмыстар (көрсетілген қызметтер) актілеріне қол қояды және Орындаушы ұсынған күннен бастап 7 (жеті) күнтізбелік күн ішінде Орындаушыға ұсынады.

 Тараптардың келісімі бойынша компаниялар арасында электрондық құжат айналымына көшкен кезде өңдеу айының қорытындылары бойынша орындалған жұмыстар (көрсетілген қызметтер) актісі электрондық жүйеде ресімделеді, тараптардың уәкілетті тұлғалары 7 күнтізбелік күн ішінде оған ЭЦҚ арқылы қол қояды.

4.5. Өңдеу барысында шикі мұнай көлемінің бір бөлігі өнімді өндіру кезінде технологиялық үдерістердің нәтижесінде қайтарымсыз жоғалады және «қайтарымсыз ысыраптар» құрайды, ал өңдеу барысында бөлінетін көлемдердің бір бөлігін Шарт бойынша жұмыстарды орындаушы жылу энергиясын алу үшін және жабдықты пайдалану режимі мен технологиялық сипаттамаларына байланысты өзге де технологиялық үдерістерге «технологиялық отын» (ауыспалы құрамдағы газ тәріздес, сұйық және қатты отын) ретінде пайдаланады.

«Технологиялық отын» көрсеткіші Тапсырыс беруші өңдеуге ұсынатын шикі мұнайдың жалпы көлемінің 6,66% (алты бүтін алпыс алты жүзден бір пайыз) аспайды.

 «Қайтарымсыз ысыраптар» көрсеткіші реагенттері жоқ шикі мұнайдың салмағы мен зауыт қондырғыларында осы шикі мұнайдан алынған мұнай өнімдерінің, қайта өңдеу өнімдерінің және технологиялық отынның салмағы арасындағы айырмашылық ретінде анықталады. «Қайтарымсыз ысыраптар» көрсеткіші Тапсырыс беруші өңдеуге ұсынған шикі мұнайдың жалпы көлемінің 0,86%-нан (нөл бүтін жүзден сексен алты пайыздан) аспайды. Тапсырыс беруші көрсетілген көлемдерді шикі мұнайды өңдеу нәтижесінде шарасыз жоғалған деп қабылдайды.

 Бұл көрсеткіштер «ПМХЗ» ЖШС бекіткен 2025 жылға арналған өндірістік бағдарламасына сәйкес 5,5 миллион тонна мұнай өңдеу кезінде жарамды.

Бұл көрсеткіштер зауыттың өндірістік қуаттылығының жүктемесіне, ағымдағы жылға зауыттың өндірістік бағдарламасын өзгертуге, күтпеген жағдайларға байланысты Орындаушының жұмыс жоспарын өзгертуге, осы Шарттың 3-бабының 3.7, 3.15, 3.16-тармақтарымен көзделген мұнайдың сапасы мен санына қойылатын талаптарды орындауға және зауыттың жұмысына әсер ететін басқа да факторларға байланысты өзгеруі мүмкін.

 Бұл көрсеткіштер Тапсырыс беруші зауытта шикі мұнайды өңдеудің айлық көлемдерін «ПМХЗ» ЖШС-нің ағымдағы жылға бекітілген өндірістік бағдарламасында белгіленген көлемде, бірақ кез келген жағдайда тәулігіне шикі мұнайды өңдеу 15 000 (он бес мың) тоннадан кем емес көлемде қамтамасыз еткен жағдайда жарамды болып табылады.

4.6. АИ-95/АИ-98 маркалы автомобиль бензиндерін өндіру үшін Орындаушы зауыттың өндірістік бағдарламасымен тиісті жылға бекітілген технологиялық және өндірістік факторларға байланысты Орындаушы ай сайын айқындайтын көлемдерде, дегенмен ММА үшін 1,0% көлемінен аспайтын және МТБЭ және/немесе ЭТБЭ үшін 15% көлемінен аспайтын ММА және/немесе МТБЭ және/немесе ЭТБЭ қоспаларын енгізеді. Тапсырыс беруші жеткізген шикі мұнайдан мұнай өнімдерін өндіруге пайдаланылған ММА және/немесе МТБЭ және/немесе ЭТБЭ қоспаларының құнын Тапсырыс беруші Шарттың 7-бабының 7.2-тармағына сәйкес қосымша төлейді.

Дизель отынын, авиациялық отынды өндіру сипаттамасының сәйкестігін қамтамасыз ету мақсатында Орындаушы сапа көрсеткіштерін нормативтік-техникалық құжаттамада (дизель отынның, авиациялық отынның цетан санын реттейтін, антитотықтырғыш, майлаушы, күйзеліске қарсы және басқа да қасиеттері) көзделген мәндерге дейін жеткізу үшін Орындаушы ай сайын зауыттың тиісті жылға бекітілген өндірістік бағдарламасына сәйкес технологиялық және өндірістік факторларға байланысты анықтаған көлемдерде қоспаларды енгізеді. Есепті жүргізуге ыңғайлы болу үшін енгізілген қоспаның көлемдері Шарттың 4-бабының 4.4-тармағына сәйкес Орындаушы Тапсырыс берушіге ұсынған заттай түрдегі міндеттемелер бойынша салыстыру актілерінде көрсетіледі. Дизель отынын, авиациялық отынды өндіруге арналған қоспалардың құны Шарттың 6-бабының 6.1-тармағында көрсетілген шикі мұнайды өңдеу жұмыстарының құнына кіреді.

Сақтық шарасы ретінде, сондай-ақ ауыл шаруашылығы тауарын өндірушілерді қолдау бойынша тиісті мемлекеттік әлеуметтік бағдарламаларды іске асыру шеңберінде мұнай өнімдерін бұрмалауға, ұрлауға және рұқсатсыз пайдалануға жол бермеу мақсатында Орындаушы дизель отынына бояғыш қосуға құқылы. Есепке алуды жүргізудің ыңғайлылығы үшін енгізілген бояғыштың көлемі Шарттың 4-бабының 4.4-тармағына сәйкес Орындаушы Тапсырыс берушіге ұсынатын міндеттемелер бойынша заттай мәнде салыстыру актілерінде көрсетіледі. Бояғыштың құны Шарттың 6-бабының 6.1-тармағында көрсетілген шикі мұнайды өңдеу жұмыстарының құнына кіреді.

4.7. Орындаушы Тапсырыс берушінің жеткізілген шикі мұнайынан битум өндірісін Қазақстан Республикасының қолданыстағы заңнамасында белгіленген тәртіпте укілетті органдар, «ҚазМұнайГаз» ҰК АҚ бекіткен өндіріс жоспарларына/кестелеріне сәйкес қамтамасыз етеді.

 Орындаушы Шарттың 4.2-тармағында көзделген мұнай өнімдері және/немесе өңдеу өнімдері шығарылымының алдын ала көлемі туралы анықтамаға сәйкес Тапсырыс берушінің жеткізілген шикі мұнайынан битум шығарады, ал Тапсырыс беруші осы анықтамада көрсетілген битумның барлық көлемін жөнелту айы ішінде уақытылы әкетуді қамтамасыз етуге міндетті.

 Орындаушы Шарттың 5.1 тармағында көрсетілген тиеп жөнелтуге дайын битум көлемі туралы хабарламаны (бұдан әрі Жөнелтуге дайын битум туралы хабарлама) Тапсырыс берушінің электрондық мекенжайына жібереді, Тапсырыс беруші Шарттың 5.1-тармағында көзделген мерзім ішінде жөнелтуге дайын битум туралы тиісті хабарламасында көрсетілген битумның барлық көлемін әкетуге міндеттенеді.

4.8. Тапсырыс берушінің жазбаша өтініші бойынша Орындаушы 4.2-тармаққа сәйкес мұнай өнімдерін және қайта өңдеу өнімдерін шығарудың алдын ала көлемдері туралы анықтаманы ұсынғаннан кейін Орындаушы АИ-92 маркалы бензин өндіруді азайту есебінен АИ-95/АИ-98 маркалы бензин өндіруді ұлғайтуға; және/немесе мазут өндіруді азайту есебінен битум өндіруді ұлғайтуға; және/немесе мазут өндіруді азайту есебінен пеш отынының өндірісін ұлғайтуға; және/немесе мазут өндіруді азайту есебінен техникалық көміртектің өндірісін ұлғайтуға қатысты бөлігінде өндірілетін бензиндердің түржинағын өзгертуге Орындаушының техникалық мүмкіндігінің бар екені туралы Тапсырыс берушіге жазбаша хабарлайды.

4.9. Орындаушы төмендегі талаптарды сақтаған кезде Тапсырыс берушінің жеткізген шикі мұнайынан күкірт өндіруді қамтамасыз етеді:

(i) Тапсырыс берушінің күкіртті тиеуге берген өтінімі (өтінімдері) Шарттың 4.2-тармағында көрсетілген мұнай өнімдері және\немесе өңдеу өнімдерін шығарудың алдын ала көлемдері туралы анықтаманы ескере отырып, тиісті айға оны өндірудің көлемдерінен кем емес мөлшерде болуы тиіс;

 (ii) күкіртті тиеп жөнелтуге арналған өтініммен (өтінімдермен) бір мезгілде Тапсырыс беруші Орындаушыға уақытылы тиеп жөнелтуді қамтамасыз ету үшін дайындалған вагондардың бар болуы мен дайын болуы туралы растамасын ұсынады;

 (iii) Тапсырыс беруші әр айда мұнай жеткізу басталғаннан кешіктірмей Орындаушымен келісілген (мөлшері, сапасы және т.б. бойынша) күкіртті ай сайынғы жеткізу жоспарының мөлшерінде өлшеп орау үшін, бірақ оны тиісті айға өндіру көлемінен кем емес қаптаманы ұсынуы тиіс.

 Орындаушы жеткізілген қапшықтың сапасына және оның автоматты орау машинасында қолдану шарттарына сәйкестігіне (оның ішінде қапшықтың габариттік өлшемдері мен текстурасының сапасына) жауапты болмайды. Қаптың беті тегіс, ламинатталған, мыжылған және сызылмаған болуы керек.

 Қаптаманы әкелу/шығару мақсатында Тапсырыс беруші Орындаушының ішкі құжаттарымен белгіленген тәртіпке сәйкес Тапсырыс беруші немесе оның сенімді тұлғасы бекіткен Орындаушының аумағына автомобиль көлігінің кіріп-шығуына рұқсаттама беруге жазбаша өтінімді Орындаушыға ұсынады.

Орындаушы жеткізілген ыдыс-қаптың сапасы мен оның автоматты орау машинасында қолдану талаптарының (соның ішінде габариттің өлшемі мен құрылымының сапасына) сәйкес келуіне жауапкершілік артпайды. Қаптың беті тегіс, ламинатталған, мыжылмаған және кедір-бұдырсыз болуы керек.

Тапсырыс беруші сапасыз ыдыс-қаптың партиясын жеткізген кезде, Орындаушы Тапсырыс берушіге ол туралы үш жұмыс күні ішінде хабарлайды және өтінім бойынша осы ыдыс қап партиясына күкіртті тиеу жоспарын орындауды тоқтата тұруға құқылы.

Тапсырыс беруші күкіртті өлшеп ораудың технологиялық үдерісінде ыдыс-қаптың автоматты орау машинасында қолдану талаптарына сәйкес келмеуіне байланысты түйіршіктелген күкіртті өлшеп орау үшін қолданылмайтын ыдыс-қаптың белгілі бір мөлшерінің түзілуі мүмкін екендігімен келіседі.

Бұл жағдайда ыдыс-қаптың осы көлеміне екітарапты өтімсіз заттың пайда болу актісі жасалады, оның пайда болу себептері, саны көрсетіледі. Осы актіні дайындау кезінде Тапсырыс берушінің өкілі болмаған жағдайда, Орындаушы өтімсіз каптаманы анықтау актісін өздігімен жасайды және мұндай акті шығаруға жататын өтімсіз қаптаманың санын сөзсіз растайды. Осы актіні жасау кезінде Тапсырыс берушінің өкілі болмаған жағдайда, Орындаушы өтімсіз қаптаманы анықтау актісін дербес жасайды және мұндай акт әкетуге жататын өтімді емес қаптаманың мөлшерін даусыз растаушы болып табылады.

Осы актіге сәйкес Тапсырыс беруші қаптаманың өтімсіз санын өз күшімен шығарады.

Тапсырыс беруші актіге қол қойылған сәттен бастап күнтізбелік 2 (екі) ай ішінде қаптаманың өтімсіз мөлшерін әкетпеген жағдайда, Орындаушы өтімсіз қаптаманың осы мөлшерін өздігінен кәдеге жаратуға құқылы.

Күкіртті ыдыс-қапшықта тиеп жөнелту үшін қажетті жылжымалы құрам болмаған жағдайда, Тапсырыс беруші биг-бэгиге оралған күкіртті автокөлікпен шығаруды баламалы нұсқасын көздеуі қажет.

Күкіртті әкетпеген жағдайда Орындаушы ыдыстарды босату мақсатында күкіртті Тапсырыс берушіден алынған қаптамаға, ол болмаған жағдайда - Орындаушының қаптамасына орау және Тапсырыс берушіні міндетті түрде жазбаша хабардар еткеннен кейін алыстағы қоймаларда сақтау құқығын өзіне қалдырады, содан кейін Тапсырыс берушіге Орындаушының барлық шеккен шығыстарын (көлік шығыстары, қаптаманың құны, сақтау бойынша шығыстар және т. б.) қояды.), бұл ретте Тапсырыс беруші Шарттың 5.1-тармағында айтылған мерзімдерде күкірттің осы көлемін қабылдауға және әкетуге міндеттенеді.

Орындаушы қоймасындағы күкіртке арналған қаптаманың сақталуына жауапты болады.

Қаптаманы қабылдамаған жағдайда, Орындаушы Тапсырыс берушіге өлшеп орау жүзеге асырылған өкімнің нөмірін көрсете отырып, брактың саны мен қабылдамаудың себебі туралы ресми түрде хабарлайды.

4.10. Тапсырыс беруші Шарттың 4.9-тармағында көрсетілген қаптаманы уақытылы ұсыну және түйіршіктелген күкіртті уақытылы тиеп жөнелту бойынша өзіне жүктелген міндеттемелерді орындамаған жағдайда, Орындаушы:

(i) Тапсырыс берушінің уақытылы шығармауға байланысты туындаған түйіршіктелген күкіртті аударып салуға, тасымалдауға, қайта өлшеуге және түйіршіктелген күкіртті қаптау құнына қатысты операциялық шығындардың ұлғайғаны үшін күкірттің уақытылы тиелмеуіне байланысты қосымша шығыстарды өтеуін талап етуге;

 (ii) Тапсырыс берушінің шотына ыдыс-қаптарды уақытылы жеткізбеуіне байланысты күкірт өндірісін орнатуды тоқтату нәтижесінде алынған айыппұл санкцияларын төлеуді қоса алғанда, бірақ онымен шектелмей, Тапсырыс берушінің өзіне алған міндеттемелерін орындамауы нәтижесінде Орындаушы шеккен залалдарды (шығындарды) регрессиялық тәртіппен қайта аударсын (экологиялық аспектілер, оның ішінде қоршаған ортаға эмиссиялар нормативтерінің асып кетуі). Шығындарды өтеу Тапсырыс берушіні шартқа сәйкес Орындаушы алдында өзіне жүктелген міндеттемелерді орындаудан босатпайды.

4.11 Орындаушы ай сайын Тапсырыс берушіден Тапсырыс берушінің шикі мұнайын өңдеу кезінде алынған және Орындаушының технологиялық қажеттіліктері үшін пайдаланылған технологиялық отынды сатып алады.

4.12. Тапсырыс берушінің шикі мұнайын өңдеу кезінде алынған және Орындаушының технологиялық қажеттіліктері үшін пайдаланылатын технологиялық отынның құны Қазақстан Республикасы Сауда және интеграция министрлігінің Техникалық реттеу және метрология комитеті төрағасының 2020 жылғы 6 наурыздағы № 83 бұйрығымен (бұдан әрі – ҚР СТ 3529-2020) бекітілген «Технологиялық қажеттіліктерге арналған отынды жоспарлау, есепке алу және оған баға белгілеу рәсімі» 3529-2020 ҚР СТ Қазақстан Республикасының Ұлттық стандартына сәйкес айқындалады.

 4.13. Орындаушы орнатылған есептеу аспаптары бойынша Орындаушының технологиялық қажеттіліктері үшін пайдаланылған технологиялық отынның нақты көлемдерінің есебін жүргізеді және оны Тапсырыс беруші ай сайын қол қоятын технологиялық отынды қабылдау-тапсыру актісінде көрсетеді.

4.14. Технологиялық отынды сатып алуды Орындаушы есепті айдың соңғы күні Орындаушы жасайтын технологиялық отынды қабылдау-беру актісі негізінде ҚР СТ 3529-2020 негізінде Орындаушы айқындаған құн бойынша, Тапсырыс беруші Қазақстан Республикасының салық заңнамасына сәйкес қоятын технологиялық отынды және электрондық нысандағы шот-фактураны сатуға арналған қорларды босатуға арналған жүкқұжат негізінде Орындаушы жүзеге асырады.

4.15. Орындаушының сатып алған технологиялық отыны үшін төлем Тапсырыс беруші технологиялық отынды қабылдау-тапсыру актісінің қол қойылған түпнұсқаларын және технологиялық отынды өткізу үшін қорларды тарапқа беру жүкқұжатын ұсынған сәттен бастап 10 күнтізбелік күннен кешіктірмей электрондық нысанда фактура-шотын ұсынғаннан кейін Орындаушы Тапсырыс берушінің банк шотына ақшаны аудару жолымен немесе Тараптар арасындағы өзара есеп айырысулар арқылы жүргізіледі. Бұл ретте Тапсырыс беруші Орындаушыға осы шартта белгіленген тәртіппен және жағдайларда шикі мұнайды өңдеу жұмыстарының құнын төлеу жолымен технологиялық отынды сатып алуға байланысты шығындарды өтейді.

**5-БАП. МҰНАЙ ӨНІМДЕРІН ЖӘНЕ/НЕМЕСЕ ӨҢДЕУ ӨНІМДЕРІН ҚАБЫЛДАУ-ТАПСЫРУ ТӘРТІБІ**

5.1. Тапсырыс беруші жеткізген шикі мұнайдан, соның ішінде 3.8-тармақта (i) көрсетілген мұнай өнімдерінен және/немесе өңдеу өнімдерінен өндірілген барлық тиесілі мұнай өнімдерін және/немесе өңдеу өнімдерін (битумды қоспағанда) төменде көрсетілген мерзімдерде Орындаушыны тиісті хабардар еткен күннен бастап есептелетін күнтізбелік күндер саны ішінде уақтылы әкетуді қамтамасыз етуге міндетті:

 (i) 5 (бес) күнтізбелік күн ішінде – сұйылтылған газдан, битумнан басқа мұнай өнімдері және/немесе өңдеу өнімдері үшін (соның ішінде Тапсырыс беруші Шарттың 4-бабы 4.9-тармағының талаптарын сақтаған кезде күкірт үшін);

 (ii) 2 (екі) күнтізбелік күн ішінде – сұйылтылған газ үшін.

 Тапсырыс беруші жеткізген шикі мұнайдан өндірілген, оған тиесілі барлық битумды, соның ішінде Шарттың 3.8.(i)-тармағына сәйкес өндірілген битумды Тапсырыс беруші Шарттың 4-бабының 4.7-тармағының талаптарын сақтаған кезде, тиеп жөнелтуге дайын битум туралы хабарламада көрсетілген күннен бастап есептелетін (4.7-тармаққа сәйкес Тапсырыс берушіге ұсынылатын) 2 (екі) күнтізбелік күн ішінде зауыттан өзіне тиесілі барлық битумды уақытылы әкетуді қамтамасыз етуге міндетті.

5.2. Тапсырыс беруші шарттың жағдайлары мен талаптарын орындаған жағдайда, Орындаушы барлық мұнай өнімдерін және/немесе өңдеу өнімдерін Тапсырыс берушіге темір жол көлігіне, ал мүмкіндік болған жағдайда автомобиль көлігіне құю (тиеу) немесе құбыр жолы көлігімен айдау жолымен береді, ал Тапсырыс беруші Зауыттан барлық мұнай өнімдерін және/немесе өңдеу өнімдерін Шарттың 5.1-тармағында көрсетілген мерзімдерде әкетуді жүзеге асырады.

 Орындаушы өз міндеттемелерін ҚР қолданыстағы заңнамасының талаптарына сәйкес, соның ішінде қауіпсіздік техникасы, еңбекті және қоршаған ортаны қорғау саласында орындайды.

 5.3. Тапсырыс беруші өзіне тиесілі мұнай өнімдерін және/немесе өңдеу өнімдерін Зауыт аумағынан тиеп жөнелтуді және тасымалдауды өз бетінше, соның ішінде Тапсырыс берушінің жүк жөнелту қызметтерін көрсету және мұнай өнімдерін және/немесе өңдеу өнімдерін тасымалдауды ұйымдастыру үшін көлік-экспедитор компаниясын (бұдан әрі – Жүк жөнелтуші) тарту арқылы ұйымдастырады. Тапсырыс беруші Жүк жөнелтушінің іс-қимылына толық жауапты болады және осындай әрекеттер, оның ішінде мұнай өнімдерін және/немесе өңдеу өнімдерін әкету үшін жіберілген көлік құралдарының жарамдылығы мен оларға қызмет көрсетуді осы салада қолданылатын заңнаманың талаптарына сәйкестігін қамтамасыз ету үшін Орындаушының алдында жалғыз жауапты болады.

Бұл ретте Тапсырыс беруші бос вагондарды тиеуге тапсырғанға дейін жүк жөнелтушімен вагондарды уақытылы беру мәселелерін өз бетінше шешуі тиіс.

5.4. Тапсырыс беруші шикі мұнайды өңдеу үшін орындаушыға жеткізу басталғанға дейін тасымалдау үдерісіне қатысушылармен, жүк жөнелтушімен барлық қажетті шарттарды дербес жасайды және Орындаушыға мынадай құжаттарды:

 (i) егер Тапсырыс беруші өзіне тиесілі мұнай өнімдерін және/немесе өңдеу өнімдерін тасымалдауды ұйымдастыру үшін көлік-экспедиторлық компанияны тартқан жағдайда, жүк жөнелту және жүктерді тасымалдауды ұйымдастыру қызметтерін көрсететін көлік-экспедиторлық компаниямен шарт жасасу туралы ресми хабарламаны және мәлімделген жүктерді тиеуге берілген вагондардың жарамдылығын растайтын жарамдылық актісін немесе заттай парақты (Шарттың № 2 қосымшасының 5-тармағына сәйкес), және тиелген мұнай өнімдерін немесе өңдеу өнімдерін қабылдау-тапсыру актілерін (Шарттың 5.12, 5.13, 5.16-тармақтарына сәйкес), сондай-ақ мұнай өнімдерін және/немесе өңдеу өнімдерін тиеп-жөнелтуге және тасымалдауға байланысты өзге де құжаттарды куәландыруға құқығы бар жұмыскерлерге сенімхаттарды (Көлік құралдарын жарамсыз ету актілері, «Теміржол цистерналарын құюға рұқсаттар журналына» және басқаларына жазба);

 (ii) Тапсырыс берушінің және/немесе жүк жөнелтушінің мұнай өнімдері мен қайта өңдеу өнімдерін тасымалдауды ұйымдастыру және жүк жөнелту бойынша қызметтер көрсету құқығын растайтын құжатты («Қазақстан Темір Жолы-Жүк тасымалы» АҚ (бұдан әрі – «ҚТЖ-Жүк тасымалы» АҚ), жүк жөнелтушінің кодын растайтын анықтама), сондай-ақ осындай қызметтер көрсету үшін жүк жөнелтушінің техникалық және технологиялық мүмкіндігінің болуы;

 (iii) «Құжаттамашы» жүйесінде берілетін өтінімдерге ЭЦҚ-ға қол қоюға құқығы бар Тапсырыс берушінің жұмыскерлеріне сенімхаттарды;

 (іv) кірме жолдардың меншік иесінің оны Тапсырыс берушіге маневрлік жұмыстар, тиеу-түсіру, тасымалдау үдерісінің басқа да технологиялық операциялары үшін ұсынуға келіскенін растайтын құжатты ұсынады.

5.5. Тапсырыс берушінің республика ішілік қатынаста, сондай-ақ алыс және жақын шет елдерде мұнай өнімдерін және/немесе өңдеу өнімдерін тиеп жөнелтуді және тасымалдауды ұйымдастыруы халықаралық жүктерді, соның ішінде қауіпті жүктерді тасымалдау жөніндегі халықаралық нормативтік актілерге және Қазақстан Республикасының заңнамасына сәйкес жүзеге асырылады.

5.6. Мұнай өнімдері және/немесе өңдеу өнімдерін тиеп жөнелтуге және тасымалдауға қатысты жұмсалатын барлық шығындарды Тапсырыс беруші көтереді. Егер Орындаушы мұнай өнімдерін және/немесе өңдеу өнімдерін тиеп жөнелтуге және тасымалдауға байланысты қосымша шығындалса, оны Тапсырыс беруші толық көлемде өтейді.

 Тапсырыс берушінің немесе оның жүк жөнелтушісінің кінәсінен Орындаушының аумағында мұнай өнімдері төгілген және (немесе) бүлінген жағдайда, Тараптар мән-жайларын көрсете отырып акт жасайды және оған қол қояды. Тапсырыс беруші бір жұмыс күні ішінде өз автомобиль көлігімен бүлінген өнімді Орындаушымен келісілген мерзімде алып кетуге өтінім-сауалнама ресімдейді, Орындаушының күшімен жүктегеннен кейін оны Орындаушының аумағынан шығарады. Тапсырыс беруші өзінің кінәсі бойынша Орындаушының шеккен барлық шығыстарын, соның ішінде ластанған аумақты тазартуға, бүлінген өнімді Тапсырыс берушінің көлік құралына тиеуге, Орындаушының мемлекеттік органдар қойған айыппұлдарын, қоршаған ортаға теріс әсерге байланысты залалды, үшінші тұлғалардың айыппұлдарын және өзге де шығындарды төлеумен байланысты шығыстарын өтеуге міндеттенеді.

5.7. Тапсырыс беруші Орындаушының кірме жолдар және тиеу шептерін оңтайлы пайдалануын, өзіне тиесілі мұнай өнімдерінің және/немесе қайта өңдеу өнімдерінің уақытылы тиеп жөнелтілуін және шығарылуын қамтамасыз етуге міндетті.

 Кез келген жағдайда, Зауытта өндірілетін мұнай өнімдерін және/немесе өңдеу өнімдерін бірқалыпты шығаруды қамтамасыз ету үшін, Орындаушы Тапсырыс берушімен тиісті Шартқа қол қойғаннан кейін дербес жүк жөнелтуші болуға, соның ішінде жүк жөнелтуді және мұнай өнімдерін және/немесе өңдеу өнімдерін тасымалдауды ұйымдастыру үшін көлік-экспедитор компаниясын тартуға құқылы. Орындаушы жүк жөнелтуші ретінде әрекет еткен жағдайда, Орындаушы Тапсырыс берушіні алдын ала хабардар етеді. Бұл жағдайда Тараптар Орындаушының осындай қызметтерді көрсету тәртібін реттемелейтін шартты басшылыққа алады.

5.8. Тапсырыс беруші Орындаушының, Тапсырыс берушінің және жүк жөнелтушінің кірме жолдары мен Орындаушыны тиеу фронттарын ұтымды пайдалану және мұнай өнімдерін немесе қайта өңдеу өнімдерін (оның ішінде шарттың 5.23-тармағы негізінде тиеп-жөнелту кезінде) тиеп-жөнелту мен тасымалдаудың кідірістерін болдырмау мақсатында, шарттың №2-қосымшасына сәйкес мұнай өнімдерін және/немесе қайта өңдеу өнімдерін тиеп-жөнелту кезінде өзара іс-қимыл регламентінде көрсетілген тәртіппен өзара іс-қимылын ұйымдастырады № 2 (бұдан әрі-өзара іс-қимыл регламенті). Өзіне тиесілі мұнай өнімдерін және/немесе қайта өңдеу өнімдерін тиеп жөнелтуді мен тасымалдауды ұйымдастыру кезінде Тапсырыс берушінің/жүк жөнелтушінің келісілмеген әрекеттеріне байланысты Орындаушының, үшінші тұлғалардың кез келген шығыстары мен залалдары туындаған жағдайда, мұндай шығыстар мен залалдарды Тапсырыс беруші толық көлемде өтейді.

5.9. Орындаушы Тапсырыс берушіге мұнай өнімдерін және/немесе қайта өңдеу өнімдерін Шарттың осы бабының 5.1-тармағының талаптарын орындауды қамтамасыз ететін мерзімдерде, бірақ жөнелтуге дейін күнтізбелік 2 күннен кешіктірмей шарттың № 3-қосымшасында көрсетілген нысанда Тапсырыс беруші Орындаушыға ұсынатын Тиеуге арналған өтінім (бұдан әрі – Тиеуге арналған өтінім) негізінде және сәйкес тапсырылады.

 Қажет болған жағдайда Тапсырыс беруші шығарылған мұнай өнімдерін және/немесе қайта өңдеу өнімдерін Орындаушыға тараптар арасында келісілген көлемдерде өткізе алады.

5.10. Тапсырыс беруші Орындаушыға Тиеуге арналған өтінімді мынадай талаптарды сақтай отырып береді:

5.10.1. Тапсырыс беруші Шарттың № 3 қосымшасында белгіленген нысанға қатаң сәйкестікте тиеп жөнелтуге өтінімнің барлық бағандарын толтырады, Орындаушы порталында тиеп жөнелтуге өтінімдерді ресімдейді.

 Тиеуге арналған өтінімді Тапсырыс беруші басып шығарады және Тапсырыс беруші басшысының немесе уәкілетті тұлғаның мөрімен және қолымен (осындай өкілеттігін растайтын тиісті құжатты қоса беріп) куәландырылады. Тапсырыс беруші Орындаушыға Тапсырыс берушінің уәкілетті өкілінің түпнұсқа қолымен және мөрімен расталған тиеуге арналған өтінімнің көшірмесін ұсынады. Көрсетілген қол қойылған құжаттың сканерленген нұсқасын Тапсырыс беруші Орындаушының электрондық мекенжайына жедел жібереді.

 Шарттың қолданылу мерзімінде құжатты ұсыну форматы өзгеруі мүмкін, ол туралы Орындаушы Тапсырыс берушіні ұсыну нұсқасы өзгерген күнге дейін 10 күнтізбелік күн бұрын хабардар етуге міндетті. Тиеуге арналған өтінім қағаз және электрондық түрде тиісті жұмыс күнінің 15 сағат 00 минутынан кешіктірілмей қабылданады (демалыс күндері Тиеуге арналған өтінімдер қабылданбайды, демалыс және мереке күндері Тиеуге арналған өтінімдер оның алдындағы жұмыс күні берілуі тиісті). Электрондық пошта арқылы және порталға ұсынылған тиеуге арналған өтінімді Орындаушы жұмысқа жедел қабылдайды, ондағы ақпарат Тапсырыс беруші Орындаушыға келесі 10 жұмыс күні ішінде ұсынатын құжаттың түпнұсқасымен бірдей болуы керек, ол үшін Тапсырыс беруші жауапты. Тапсырыс беруші ұсынған тиеуге арналған өтінімнің сканерленген көшірмесі Тапсырыс беруші осы өтінім бойынша жүк жөнелтушімен барлық мәселелерді шешкенін білдіреді.

5.10.2. Орындаушы Шарттың осы бабының 5.9, 5.10-тармақтарында белгіленген тәртіппен ресімделген және ұсынылған жөнелтуге арналған өтінімді жүк жөнелтушінің тасымалдауға дайындығы туралы белгісі (жоспардың, тасымалдауға ақы төлеудің, жылжымалы құрамның болуы) болған кезде және шартта көзделген төлем болған кезде ғана қабылдайды және тиеп жөнелтуге тиісті өтінімнің келіп түскен күнін қояды. Орындаушының келіп түскен тиісті тиеуге арналған өтінімді тіркеу күні Орындаушының Тапсырыс берушіден Тиеуге арналған өтінімді қабылдаған күні болып саналады. Тапсырыс берушінің тиеуге арналған өтінімді беруі Тапсырыс берушінің тиеуге арналған өтінімде көрсетілген жеткізу мекенжайына тасымалдауға және түсіруге дайындығын растау болып табылады.

5.10.3. Егер Тапсырыс беруші жүк жөнелтушісінің тиісті растауы болмаса, Тапсырыс беруші тиеуге арналған өтінімде жаңа жүк алушыны/ жүк алушының деректемелерін өзгерткенін көрсеткен кезде Тапсырыс беруші Орындаушыға тасымалдаушының «Шарттық және коммерциялық жұмыстар» автоматтандырылған басқару жүйесінің (ШКЖ АБЖ) жеке кабинетінен алынған көрсетілген жүк алушы реквизиттерінің скриншотын ұсынады.

5.10.4. Тапсырыс беруші Тиеуге арналған өтінімді рәсімдеуге және ұсынуға қойылатын талаптарды және/немесе шарттың 5.1-тармағында көрсетілген мұнай өнімдерін және/немесе қайта өңдеу өнімдерін шығару мерзімдерін сақтамаған жағдайда, Орындаушы Тапсырыс берушіге мұнай өнімдерінің немесе қайта өңдеу өнімдерінің тиісті партиясының уақытылы шығарылмауына байланысты толық жауапкершілікті жүктей отырып, осыған қатысты Орындаушының барлық шығындары мен залалдарын Тапсырыс берушіге жатқызып, Тиеуге арналған өтінімді орындаудан бас тартуға құқылы.

5.10.5. Тапсырыс беруші тиеуге арналған өтінімді ұсыну үшін белгіленген Шарттың 5.10.1-тармақшасында көзделген тәртіпте жазбаша хабарлама жіберу арқылы, бірақ кез келген жағдайда, тиеп жөнелтуге дейінгі күннен кешіктірмей бұдан бұрын берілген тиеуге арналған өтінімнің күшін жоюға құқылы. Осы тармақта көрсетілген мерзім бұзылған жағдайда, Тапсырыс беруші осыған байланысты тәуекелдерді өзі көтереді және осындай тиеуге арналған өтінім бойынша Орындаушы тиеп жөнелткен мұнай өнімдерін және/немесе қайта өңдеу өнімдерін қабылдауға міндеттенеді.

5.11. Орындаушының Тапсырыс берушіге мұнай өнімдерін және/немесе қайта өңдеу өнімдерін беруі Орындаушының құю/тиеу эстакадаларында, әр жағдайда шарттың осы бабының 5.20-тармағына сәйкес көлемде вагонға (вагон цистернасына)/автомобиль көлігіне мұнай өнімдері және/немесе қайта өңдеу өнімдері құйылған/тиелген соң жүргізіледі.

5.12. Орындаушының мұнай өнімдерін және/немесе өңдеу өнімдерін Тапсырыс берушіге темір жол көлігімен шығару арқылы беру Тапсырыс беруші мен Орындаушының уәкілетті өкілдерінің, сондай-ақ Жүк жөнелтуші өкілінің қатысуымен жүргізіледі, бұл ретте бастапқы құжат (мұнай өнімдерін және\немесе өңдеу өнімдерін қабылдау-тапсыру актісі немесе теміржол жүкқұжаты) жасалады және оған қол қойылады.

5.13. Тапсырыс берушінің Шарттың № 3 қосымшасына сәйкес тиеп жөнелтуге тиісті өтінім беруі Тапсырыс берушінің Орындаушыдан Тапсырыс берушіге мұнай өнімдерінің және/немесе өңдеу өнімдерінің тиісті көлемін беру күні туралы хабардар екендігін куәландырады. Орындаушы мұнай өнімдерін және/немесе өңдеу өнімдерін беру кезінде Тапсырыс берушінің және/немесе жүк жөнелтушінің өкілі болмаған жағдайда, Орындаушы өз қалауы бойынша Тапсырыс берушіге барлық шығыстар мен залалдарды жатқыза отырып, мұнай өнімдерін және/немесе өңдеу өнімдерін беруді тоқтата тұруға не олардың санын дербес айқындай отырып, мұнай өнімдерін және/немесе өңдеу өнімдерін жүк жөнелтушінің өкіліне немесе тасымалдаушыға беруге құқылы. Орындаушы мұнай өнімдерін және/немесе өңдеу өнімдерін қабылдау-тапсыру актісін дербес жасайды және де бұндай акт Орындаушы Тапсырыс берушіге берген мұнай өнімдерінің және/немесе өңдеу өнімдерінің санын даусыз растау болып табылады.

5.14. Тапсырыс берушінің тиеуге арналған өтінімі бойынша мұнай өнімдерін және/немесе қайта өңдеу өнімдерін теміржол көлігімен жөнелту кезінде вагондардың әр түрлі есептік жүк көтергіштігіне (толымдығына) байланысты пайда болатын мұнай өнімінің және/немесе қайта өңдеу өнімінің мәлімделген көлемінен кем тиелуі мүмкін, соның нәтижесінде қабылдау-тапсыру актілері бойынша мұнай өнімінің және/немесе қайта өңдеу өнімінің нақты тиелген саны мен Тапсырыс берушінің тиеуге арналған өтінімінде көрсетілген мұнай өнімінің және/немесе қайта өңдеу өнімінің көлемі арасында айырмашылық туындайды. Бұндай жағдайда Орындаушы Тапсырыс берушіге мұнай өнімі және/немесе қайта өңдеу өнімінің кем тиелген көлемін қосымша тиеп жөнелтпейді және мұнай өнімі және/немесе қайта өңдеу өнімінің кем тиелгені үшін жауап бермейді. Орындаушы бұл көлемді Тапсырыс беруші оны кейінгі тиеуге арналған өтінімге қосқан жағдайда тиеп жөнелтеді.

5.15. Тапсырыс берушінің/Жүк жөнелтушінің мұнай өнімдерін немесе қайта өңдеу өнімдерін қабылдау-тапсыру актісіне қол қоюға қабілетсіздігі немесе бас тартуы Орындаушыны Шарт бойынша құқығынан, құқығын қорғау құралы мен құқық қабілеттілігінен айырмайды. Орындаушы Тапсырыс берушіге және/немесе Жүк жөнелтушіге немесе тасымалдаушыға берілген мұнай өнімдерін және/немесе қайта өңдеу өнімдеріне жүргізген өлшемдеріне ғана сүйене отырып, шарт бойынша әрекет жасауға және барлық құқықтар пен өкілеттіктерді пайдалануға құқылы.

5.16. Орындаушының Тапсырыс берушіге мұнай өнімдерін Тапсырыс берушінің автокөлігімен шығару жолымен беруі орындаушы жазбаша келісім бергеннен кейін ғана жүргізіледі.

 Мұнай өнімдерін автомобиль көлігімен тиеп жөнелту кезінде Тапсырыс беруші Орындаушыдан мұнай өнімдерін қабылдағанын-тапсырғанын куәландыратын құжат болып Тараптардың уәкілетті өкілдері қол қойған қабылдау-тапсыру актісі табылады. Тапсырыс берушінің уәкілетті өкілі болмаған жағдайда Орындаушы мұнай өнімдерін тиеп жөнелтпеуге құқылы. Бұл ретте осыған байланысты туындаған Орындаушының шығындарын Тапсырыс беруші өтейді. Тауар-көлік жүкқұжатын ресімдеуді Шарттың 5.7-тармағын ескере отырып, Тапсырыс беруші қамтамасыз етеді.

Орындаушы автомобиль көлігімен тиеп жөнелту кезінде мұнай өнімінің көлемін көлік құралының есептік толымдылығынан кем тиемейді және оның кем тиелгені үшін жауап бермейді. Орындаушы бұл көлемді Тапсырыс беруші оны кейінгі тиеуге арналған өтінімге қосқан жағдайда тиеп жөнелтеді.

5.17. Автомобиль көлігімен тиеп жөнелтілетін мұнай өнімдерін алу үшін Тапсырыс беруші тиеп жөнелту күніне дейін автомобиль көлігімен мұнай өнімдерін тиеуге арналған өтінім-сауалнаманы (бұдан әрі – тиеуге арналған өтінім-сауалнама) осы шарттың № 3 қосымшасында көрсетілген нысанда ресімдейді және оны Орындаушыға береді.

 Тапсырыс беруші Орындаушының аумағына автокөліктің кіріп-шығуын Орындаушы белгілеген тәртіпте, жүргізушіге берілетін Орындаушының атаулы электрондық рұқсаттамалары және Тапсырыс беруші немесе оның сенімді тұлғасы растаған жазбаша өтінім бойынша Орындаушының автомобиль көлігіне қағаз рұқсаттамалары бойынша қамтамасыз етеді. Орындаушының аумағы бойынша автомобиль көлігінің кіріп-шығуы/қозғалысы автомобиль көлігінің жүргізушілері барлық қажетті жеке қорғану құралдарымен, соның ішінде мыналармен:

-каскамен;

-тексеруден өткен газқағармен немесе өзін-өзі құтқарғышпен;

-арнайы киіммен;

-арнайы аяқ киіммен;

-қорғаныш көзілдірікпен;

-сақтандырғыш белдікпен;

- саусақты қолғаптармен немесе қолғаптармен жабдықталған кезде ғана мүмкін болады.

 Мұнай өнімдерін автомобиль құралымен тиеп жөнелткен кезде, Тапсырыс беруші қауіпті жүктерді (соның ішінде тасымалданатын жүкке сәйкес келетін қауіпсіздік белгілерімен жабдықталған) тасымалдау жөніндегі нормативтік заңнама талаптарына сай келетін мәлімделген жүкті тасымалдау үшін әзірленген жарамды күйдегі автокөлікті ұсынуға міндеттенеді.

 Автокөлік цистерналары калибрленген болуға тиісті. Тапсырыс берушінің өкілі Орындаушыға «Автоцистернаны тексеру туралы сертификатты» береді. Тапсырыс беруші Орындаушыға автоцистернаның номианалды сыйымдылығы көрсетілген техникалық құжаттаманы ұсынған жағдайда калибрленбеген автокөлік цистерналарына тиеп жөнелтуге рұқсат беріледі.

 Егер Тапсырыс беруші массасы, осьтік жүктемесі және басқа да параметрлері бойынша Қазақстан Республикасының қолданыстағы заңнамасының талаптарына сәйкес келмейтін автокөлікті ұсынса, Тапсырыс беруші тиеуге арналған өтінім-сауалнаманы берген кезде ҚР қолданыстағы заңнамасына сәйкес ресімделген және берілген тиісті уәкілетті органның арнайы рұқсат қағазын да ұсынуға міндетті.

Битумды автомобиль көлігімен тиеп жөнелту кезінде оның төгілуін болдырмау үшін Тапсырыс беруші қазандықтарда «Ашық» және «Жабық» деген жазулары және ағызу шүмегінің тұтқасында таңбасы бар автокөлік құралын ұсынуға міндеттенеді.

Тапсырыс беруші автомобиль көлігімен Орындаушы аумағында қозғалған кезде Жол жүру ережелерін сақтауы қажет.

Көлік құралының техникалық жағдайы «Доңғалақты көлік құралдарының қауіпсіздігі туралы» 018/2011 TР ТС регламентіне сәйкес келуі тиіс.

5.18. Тапсырыс беруші тиеуге арналған өтінім-сауалнамада көрсетілген ақпараттың дұрыстығына жауап береді. Тиеуге арналған өтінім-сауалнамада көрсетілген ақпарат нақты мәліметтерге сәйкес келмеген жағдайда Орындаушы мұнай өнімдерін тиеп жөнелтпеуге құқылы. Бұл ретте Орындаушының осыған қатысты шығындарын Тапсырыс беруші өтейді.

5.19. Мұнай өнімдерін беру, бұл үшін техникалық мүмкіндік және құқықтық негіздеме (өтінімдер, шарттар, қабылдайтын тараппен жасалған келісімдер және т.б.) болған жағдайда, мұнай өнімдерін қабылдау-тапсыру актілерін жасап, қолда бар құбыржолдары бойынша жүзеге асырылуы мүмкін. Орындаушы мұнай өнімдерін және / немесе өңдеу өнімдерін берген кезде Тапсырыс берушінің өкілі болмаған жағдайда, Орындаушы мұнай өнімдеріне және/немесе өңдеу өнімдеріне байланысты барлық шығындар мен залалдарды Тапсырыс берушіге жүктеу арқылы олардың берілімін тоқтатуға немесе мұнай өнімдерінің және/немесе өңдеу өнімдерінің санын өз бетінше анықтап, оларды тиеуге арналған өтінімде көрсетілген жүк жөнелтушіге тапсыруға құқылы. Орындаушы мұнай өнімдерін және\немесе қайта өңдеу өнімдерін қабылдау-тапсыру актісін өздігімен жасайды және де бұндай акті Орындаушы Тапсырыс берушіге тапсырған мұнай өнімдерінің және / немесе қайта өңдеу өнімдерінің санын даусыз растау болып табылады.

5.20. Тапсырыс беруші мұнай өнімдерін және/немесе қайта өңдеу өнімдерін:

 (i) көлемі бойынша – Шарттың 5.12., 5.13., 5.16., 5.19, 5.23-тармақтарына сәйкес мұнай өнімдерін және\немесе қайта өңдеу өнімдерін қабылдау-тапсыру актілерінде көрсетілген көлемге сәйкес;

 (ii) сапасы бойынша – Зауыт сапасының паспортында көрсетілген сапаға сәйкес Орындаушыдан қабылдаған болып саналады.

5.21. Орындаушыдан Тапсырыс берушіге беру кезінде Орындаушы Тапсырыс берушіге берген мұнай өнімдерінің және/немесе қайта өңдеу өнімдерінің сапасы Орындаушы зауытында қолданылатын МЕМСТ, ТТ және ҚР СТ, сондай-ақ адам өмірін, денсаулығын, мүлкін, қоршаған ортаны қорғауды қамтамасыз ету мақсатында Кеден одағының бірыңғай аумағында айналымда болатын, айналымға шығарылатын отынға қойылатын талаптарды белгілейтін Кеден одағының техникалық регламенттеріне сәйкес болуы керек. Осы тармақта айтылған мұнай өнімдерінің және/немесе қайта өңдеу өнімдерінің сапасы шарттың 3.18, 3.19-тармақтары орындалған жағдайда ғана қамтамасыз етіледі.

5.22. Шарт бойынша берілетін мұнай өнімдеріне және/немесе өңдеу өнімдеріне сәйкестік туралы декларация және сәйкестік сертификаты туралы ақпараттан тұратын сапа паспортының көшірмесін Орындаушы темір жол жүкқұжатына, талап бойынша – тауар-көлік жүкқұжатына қоса береді.

Электрондық түрде ресімделген, уәкілетті тұлғаның ЭЦҚ-мен куәландырылған сәйкестік сертификаттары және уәкілетті тұлға тіркеген сәйкестік туралы декларацияны Орындаушы Тапсырыс берушіге сәйкестікті растаудың (сертификаттаудың, декларациялаудың) кезекті рәсімі аяқталғаннан кейін электрондық пошта арқылы ұсынады.

Тараптар Орындаушыдан Тапсырыс берушіге сұйылтылған көмірсутек газдары фракцияларын: пропан-пропилен фракциясын (ППФ) және бутан-бутилен фракциясын (ББФ) құбыржолымен, бұл фракциялар ҚР СТ 3830-2022 «Пропан-пропилен фракциясы, техникалық шарттар» 6-бөлімінің 6.1-тармағы бойынша сапа жөніндегі құжатпен (сапа паспортымен) қоса берілмейді, сондай-ақ Қазақстан Республикасының 2020 жылғы 30 желтоқсандағы «Техникалық реттеу туралы» №396-VI Заңы («Сәйкестікті міндетті растау» 26-бабы), Кеден одағы комиссиясының 2011 жылғы 28 қаңтардағы № 526 «Кеден одағы шеңберінде өзіне қатысты міндетті талаптар белгіленетін өнімнің бірыңғай тізбесі туралы» шешімі негізінде міндетті сәйкестікті растауға жатпайды.

5.23. Тапсырыс беруші Шарттың 5.1-тармағында көрсетілген мұнай өнімдерін және/немесе өңдеу өнімдерін әкету мерзімдерін бұзған жағдайда, Орындаушы ай сайын Тапсырыс берушінің мұнай өнімдерін және/немесе өңдеу өнімдерін уақтылы әкетпегені үшін тұрақсыздық айыбын (бұдан әрі – уақтылы әкетпегені үшін тұрақсыздық айыбын) мынадай есептеу негізінде есептейді:

 (i) мұнай өнімдерінің және/немесе өңдеу өнімдерінің бір тоннасы үшін тәулігіне ҚҚС-сыз **1000 теңге**;

 Бұл ретте әрбір мұнай өнімі және/немесе өңдеу өнімі бойынша тұрақсыздық айыбын есептеу мынадай формула бойынша жүргізіледі:

 **Уақытылы әкетілмегені үшін тұрақсыздық айыбы = (A - С) х В х Күндер саны, мұндағы**

 **A**-тиеп жөнелтуге дайын мұнай өнімдерінің және/немесе өңдеу өнімдерінің қалдығы, Орындаушының тиісті хабарламасында тіркелген,

 **С**-бұл Хабарлама жасалған күннен бастап тұрақсыздық айыбын есептеу күніне дейінгі мұнай өнімдерін жөнелту көлемі,

 **D**-тұрақсыздық айыбының бағасы,

 **Күндер саны**-тұрақсыздық айыбын есептеу күніне Тапсырыс берушінің мұнай өнімдерін және/немесе қайта өңдеу өнімдерін әкетуді кешіктірген күндер саны.

Тапсырыс беруші Орындаушыға мұнай өнімдерін және/немесе өңдеу өнімдерін уақтылы әкетпегені үшін Орындаушы талап пен төлем шотын қойғаннан кейін күнтізбелік 7 (жеті) күн ішінде тұрақсыздық айыбын төлеуге міндетті. Тапсырыс беруші Орындаушының шарт бойынша орындаушыға тиесілі кез келген сомадан шарт бойынша уақытылы әкетілмегені үшін тұрақсыздық айыбын ұстап қалуға құқылы екендігіне келіседі.

 Тапсырыс беруші Шарттың 5.1-тармағында көрсетілген мұнай өнімдерін және/немесе өңдеу өнімдерін әкету мерзімдерін бұзған жағдайда, жоғарыда көрсетілген тұрақсыздық айыбына қосымша Орындаушы Тапсырыс берушінің міндеттемелерді орындауын қамтамасыз ету бойынша төменде аталған шаралардың кез келгенін немесе жиынтығында төменде көрсетілген барлық әрекеттерді қолдануға құқылы.

 (а) Тапсырыс берушіні жазбаша хабардар еткеннен кейін, Шарттың №2-қосымшасында белгіленген тәртіпке сәйкес Тапсырыс беруші уақтылы әкетпеген мұнай өнімімен және/немесе қайта өңдеу өнімдерімен тиелген вагондарды кірме жолдарға, темір жол тұйықтарына іркіліске шығару не Тапсырыс беруші уақтылы әкетпеген мұнай өнімдерін және/немесе қайта өңдеу өнімдерін Орындаушыға тиесілі емес мұнай базаларына (тауар қоймаларына; Шарттың мәтіні бойынша сұйылтылған газдарды тасымалдау кезінде мұнай базасы газ толтыру станциясы болып саналады) тиеу.

Тапсырыс беруші мұнайды жеткізу басталғанға дейін Орындаушыға Тапсырыс беруші уақтылы әкетпеген мұнай өнімдерін және/немесе қайта өңдеу өнімдерін, сондай-ақ тұйық, кірме жол, мұнай базасы иесінің Салық органында тіркеу есебін растайтын құжаттарды тиеп жібере алатын мұнай базаларының, теміржол тұйықтарының, кірме жолдардың тізбесін (жасалған шарттардың көшірмелерін қоса бере отырып) беруге міндетті. Орындаушы осы шарттардың деректемелері бойынша уақтылы әкетілмеген мұнай өнімдерін, қайта өңдеу өнімдерін жөнелтуді жүргізеді.

Көрсетілген құжаттар Шартта белгіленген мерзімде ұсынылмаған кезде, Орындаушы өздігінен не жүк тиеушінің көмегімен Тапсырыс берушінің мұнай өнімдерін және/немесе қайта өңдеу өнімдерін тиеу үшін мұнай базасын, теміржол тұйықтарын, кірме жолдарды айқындайды.

Тараптар уәкілетті өкілдермен Шарттың 5.12, 5.13-тармақтарында белгіленген тәртіппен тиелген мұнай өнімдеріне және/немесе қайта өңдеу өнімдеріне қабылдау-беру актісін жасайды және қол қояды. Тапсырыс берушінің өкілі болмаған кезде, қабылдау-тапсыру актісіне Орындаушы және Жүк жөнелтуші қол қояды. Орындаушы Тапсырыс берушінің атына тиелген вагондардың жөнелтілгені туралы олардың нөмірлерін және тиелген мұнай өнімінің санын көрсете отырып, жазбаша хабарлама жібереді.

 Тапсырыс беруші Орындаушыға және/немесе Жүк жөнелтушіге Тапсырыс берушінің кірме жолдарда, темір жол тұйықтарында, мұнай базасында (тауар қоймасында, газ жинақтау станциясында) мұнай өнімдерін және/немесе қайта өңдеу өнімдерін (мұнай өнімінің азаюына байланысты) тасымалдауды және/немесе сақтауды ұйымдастыруға қатысты олардың барлық шығыстарын, шот-фактураларды және/немесе төлеуге арналған шоттарды, олар берілген күннен бастап 7 күнтізбелік күн ішінде төлеу арқылы өтейді.

 Тасымалдаушыдан мұнай өнімдерін және/немесе өңдеу өнімдерін кірме жолдардан, темір жол тұйықтарынан, мұнай базаларынан қабылдау, сақтау және әкету Тапсырыс берушінің міндеті және жауапкершілігі болып табылады, соның ішінде, бірақ мұнайбазаларымен шарт жасасумен шектелмейді.

 Тапсырыс беруші Тапсырыс берушінің мұнай өнімдерін мұнай базасына әкетуі туралы Орындаушыдан жазбаша хабарлама алғаннан кейін Орындаушы айқындаған мұнай базасына мұнай өнімдерін әкеткен жағдайда Тапсырыс беруші жазбаша хабарламада көрсетілген мұнай базасымен Орындаушыға көрсетілген жазбаша хабарлама жасалған күннен бастап 15 күнтізбелік күн ішінде шарт жасасуға және мұнай базасының орналасқан жері бойынша салық органында акциздік тауарды тіркеу есебіне тұруға міндетті. Тапсырыс берушінің мұнай базасымен шарт жасасу үшін сатып алу рәсімдерін жүргізу қажет болған кезде-шарт жасасу мерзімі сатып алу рәсімдерін өткізудің заңнамалық актілерінде белгіленген мерзімдерін ескере отырып ұлғайтылады, бұл туралы Тапсырыс беруші Орындаушыны қосымша жазбаша хабардар етеді.

 Тапсырыс беруші мұнай базасымен шарт жасасқаннан және Тапсырыс берушіні тіркегеннен кейін Орындаушы мұнай базасына жіберген мұнай өнімдері және/немесе өңдеу өнімдері Шарттың 5.12, 5.13-тармақтарында белгіленген тәртіпте қабылдау-тапсыру актісін ресімдеу және уәкілетті өкілдердің қол қоюы арқылы Тапсырыс берушіге қайта ресімделеді.

 Орындаушы Тапсырыс берушінің әкетілген мұнай өнімдерінің және/немесе өңдеу өнімдерінің, соның ішінде мұнай базасында (тауар қоймасында), теміржол тұйықтарында, Орындаушыға тиесілі емес кірме жолдарда сақталуына, сапасы мен санына жауапты болмайды. Бұл ретте Тапсырыс беруші барлық шығыстарды, соның ішінде Орындаушы мұнай базасына жіберген мұнай өнімдерін сақтау қызметтері үшін, тасымалдау қызметтеріне, мұнай өнімдерін қабылдау-сақтау-босату кезінде мұнай өнімдерінің азаюына (жоғалуына) байланысты шығыстарды көтереді. ТІЖ ресімдеу Шарттың 5.26 және 5.27-тармақтарына сәйкес жүргізіледі.

 (б) Тапсырыс беруші осы баптың 5.1-тармағында көрсетілген мұнай өнімдерін және/немесе қайта өңдеу өнімдерін шығару мерзімі басталған күннен бастап күнтізбелік 15 (он бес) күн ішінде зауыт аумағындағы мұнай өнімдерін және/немесе қайта өңдеу өнімдерін әкетпеген жағдайда, Орындаушы мұнайды өңдеу жұмыстарын орындау үшін Тапсырыс берушінің шикі мұнайын қабылдауды шектеуге құқылы.

(в) Тапсырыс беруші зауыт аумағындағы мұнай өнімдерін және/немесе қайта өңдеу өнімдерін осы баптың 5.1-тармағында көрсетілген мұнай өнімдерін және / немесе қайта өңдеу өнімдерін шығару мерзімі аяқталған күннен бастап 30 (отыз) күнтізбелік күн ішінде (газдар үшін - екі күнтізбелік күн) шығармаған жағдайда, Орындаушы бір жақты тәртіпте шартты бұзуға құқылы, бұл ретте шартты бұзу Тапсырыс берушіні мерзімінен кеш шығарғаны үшін тұрақсыздық айыбын төлеуден және шарт бойынша басқа міндеттемелерден босатпайды.

(г) Шарттың 5.1-тармағында көрсетілген әкету мерзімдері бұзылған жағдайда, Зауытта нақты өндірілген мұнай өнімін және/немесе қайта өңдеу өнімін тиеп-жөнелтуге өтінімді ұсынбаған жағдайда, Орындаушы Тапсырыс берушіден нақты өндірілген мұнай өнімдерінің және/немесе қайта өңдеу өнімдерінің қалған бөлігін тиеп-жөнелтуге өтінімдерді қабылдауды шектеуге құқылы.

5.24. Тапсырыс берушінің шикі мұнайды өңдеуге жеткізуді тоқтата тұруына немесе тоқтатуына байланысты қалыптасқан мұнай өнімдерінің және/немесе қайта өңдеу өнімдерінің вагоннан тыс нормаларын Тапсырыс беруші Орындаушы мен Тапсырыс берушінің өзара келісімімен келісілген баға бойынша Орындаушыға сатуға міндетті. Орындаушы мұнай өнімдері және/немесе қайта өңдеу өнімдерінің вагоннан тыс нормаларының аталған көлемін сатып алудан бас тартқан жағдайда, Тапсырыс беруші мұнай өнімдері және/немесе қайта өңдеу өнімдерінің вагоннан тыс нормаларының аталған көлемдерін «Айдың соңындағы қалдық» жолында мұнай өнімінің және/немесе қайта өңдеу өнімінің вагоннан тыс нормасы алғаш рет тіркелген заттай түрдегі салыстыру актісінде көрсетілген күннен бастап 40 (қырық) күннен кешіктірмей тиеуге міндетті.

5.25. Осы шарттың мақсатында Тараптар Шартта пайдаланылатын «мұнай өнімдері» және/немесе «қайта өңдеу өнімдері» терминдері Тапсырыс беруші жеткізген шикі мұнайдан алынған, Шарттың осы бабының тәртібінде оларды тиеп жөнелтуге паспорттауға дейін және Орындаушының теміржол/автомобиль көлігіне құюға/тиеуге және құбыр жолымен айдауға дейін фракция түрінде берілетін өнімдерді білдіретінін түсіндіреді.

5.26. Тапсырыс беруші ҚР Қаржы министрлігі Мемлекеттік кірістер комитетінің ақпараттық жүйесінде Орындаушы ресімдеген тауарларға ілеспе жүкқұжатты (бұдан әрі - ТІЖ) Тапсырыс берушіге тиелген мұнай өнімдерінің көлеміне уақытында растайды.

          Орындаушы Шарттың 5-бабының 5.9, 5.10-тармақтарында көрсетілген Тапсырыс берушіні тиеп-жөнелтуге өтінімсіз тиелген мұнай өнімдеріне ТІЖ ресімдеген жағдайда, зауыттың сұйыққойма парктерінің 5.23-тармағының б) тармақшасына сәйкес толып кетуіне жол бермеу үшін шарттың 5-бабы, Тапсырыс беруші ҚР Қаржы министрлігі Мемлекеттік кірістер комитетінің ақпараттық жүйесінде Орындаушы Тапсырыс берушіге тиелген мұнай өнімдерінің көлеміне ресімдеген ТІЖ-ны растауға міндетті.

Орындаушы Тапсырыс берушіден мұнай өнімдерін тиеуге арналған өтінімдегі деректерге сәйкес ТІЖ ресімдейді. Тапсырыс беруші өтінімде қате деректер берген жағдайда, Тапсырыс берушінің кінәсінен дұрыс емес немесе уақтылы жазылмаған ТІЖ үшін салық органдарынан айыппұл толық көлемде өтеледі.

 Тұтынушыға мұнай өнімдерін беру үшін Тапсырыс беруші ҚР қолданыстағы заңнамасына сәйкес мұнай өнімдерінің жекелеген түрлерінің айналымын бақылауға арналған және мұнай өнімдерін босату жөніндегі операцияларды ресімдеу үшін қажетті ТІЖ-ны өздігінен ресімдейді.

5.27. Тапсырыс беруші қажет болған жағдайда жөнелтушіден алушыға дейін барлық жүру бағытында көлікпен бірге мұнай өнімін алып жүру үшін ресімделген ТІЖ дербес тапсырады.

5.28. Тапсырыс беруші оның жұмыскерлерінің (өкілдерінің), сондай-ақ Тапсырыс беруші тартқан мердігерлік компаниялар өкілдерінің жұмыс жасау аумағын және Орындаушының уақытша алаңдарын таза ұстауын қамтамасыз етуге міндетті. Осы Шарт бойынша Жұмыстарды орындау барысында және аяқталғаннан кейін Тапсырыс берушінің қызметінен пайда болған қалдықтарды Тапсырыс берушінің контейнерлеріне жинауға және Орындаушының аумағынан өз есебінен және өз күшімен әкетуге міндетті. Лак-бояу немесе басқа да экологиялық қауіпті заттар ағып кеткен кезде топырақ жабыны ластанған жағдайда Тапсырыс беруші ластанған топырақ жабынын тазартуға байланысты барлық шығыстарды өзі көтереді.

5.29. Тапсырыс беруші оның қызметкерлерінің (өкілдерінің), сондай-ақ Тапсырыс беруші тартқан мердігерлік компаниялар өкілдерінің Орындаушы аумағында жұмыстарды жүргізген кезде Қазақстан Республикасының заңнамасында көзделген, соның ішінде, бірақ олармен шектелмей, өрт қауіпсіздігі шараларын, қауіпсіздік және еңбекті қорғау және экологиялық қорғау шараларын сақтауын қамтамасыз етуге міндетті:

* орындаушы кәсіпорнында қолданылатын «Өткізу және объектішілік тәртіп туралы» ереженің талаптарын қатаң сақтауын;
* қауіпсіздік және еңбекті қорғау, экология қағидалары мен талаптарын сақтауын;
* өрт, газ, өнеркәсіптік қауіпсіздік және темекі шегу бойынша белгіленген тәртіпті қатаң сақтауын;
* өрт, газ қауіпсіздігі, қауіпсіздік және еңбекті қорғау, экология мен қосалқы мердігерлік ұйымдар тәртіптілігінің барлық шараларын орындауын;
* Орындаушы кәсіпорнында қолданылатын «ПМХЗ» ЖШС жұмыскерлерінің және «ПМХЗ» ЖШС аумағында қызмет ететін басқа ұйым жұмыскерлерінің сыртқы келбеті туралы» ереженің талаптарын қатаң сақтауын, соның ішінде «ПМХЗ» ЖШС аумағында жағажай стиліндегі киім мен аяқ киімде, іші мен арты ашық, жеңсіз майкада, шолақ шалбарларда, арты ашық аяқ киімде, резеңке-шәркейде, шомылатын аяқ киімде жүруге тыйым салынады; арнайы киімге және арнайы аяқ киімге қойылатын талап - таза, ақаусыз болуы тиіс.

Тапсырыс беруші өз есебінен осы шарт бойынша Орындаушының аумағында жұмыстарды орындайтын персоналды барлық қажетті тыныс алу органдарының жеке оқшалау құралдарымен және газ ауа ортасын бақылауға арналған аспаптармен қамтамасыз етеді.

5.30. Тапсырыс беруші тартқан үшінші тұлғалардың (автокөлік құралдарының жүргізушілері, күзет және инспекциялық ұйымдардың өкілдері, автомобильдер және басқалар) зауыт аумағына кіруі және шығуы Тапсырыс берушінің не оның сенімді тұлғасының жазбаша өтінімі негізінде ресімделген рұқсаттамалар бойынша жүргізіледі.

 «ПМХЗ» ЖШС аумағында кіріспе нұсқамадан өту және жұмыстарды орындау, қызметтер көрсету үшін Тапсырыс берушінің және ол тартқан ұйымдардың қызметкерлеріне міндетті түрде өзімен бірге белгіленген үлгідегі еңбек қауіпсіздігі және еңбекті қорғау жөніндегі білімді, қағидаларды, нормалар мен нұсқаулықтарды тексеру жөніндегі куәліктің түпнұсқасы болуы қажет.

5.31. Тапсырыс берушінің мұнай өнімдерін және/немесе қайта өңдеу өнімдерін (теміржол, автомобиль, құбыр көлігімен) тиеп жөнелту фактісін куәландыратын құжат Шарттың 5.12, 5.13, 5.16, 5.19-тармақтарына сәйкес Тараптардың уәкілетті өкілдері қол қойған бастапқы құжат (қабылдау-тапсыру актісі, тауар-көлік жүкқұжаты, теміржол жүкқұжаты және басқалар) болып табылады.

Орындаушы Тапсырыс берушіге ұсынатын тиеп жөнелту жөніндегі кез келген жедел мәлімет бухгалтерлік есеп пен материалдық балансты жүргізу үшін негіз болып табылмайды.

5.32. Мұнай өнімдерінің саны бойынша шағымдар көліктің тиісті түрі үшін қолданылатын

 нормативтік заңнамаға сәйкес қойылады.

 Мұнай өнімдерінің сапасы бойынша шағымдар МЕМСТ 2517-2012 «Мұнай және мұнай өнімдері. Сынамаларды іріктеу әдістері» стандартында келісілген арбитражды сынамаларды сақтау мерзімі ішінде қойылады, сапаны растау үшін шағым берушімен бірлесіп арбитражды сынаманы сынау жүргізіледі.

**6-БАП. ШАРТ БОЙЫНША ЖҰМЫСТАР МЕН ҚЫЗМЕТТЕРДІҢ ҚҰНЫ**

6.1. Шарт күшіне енген күні шикі мұнайды өңдеу бойынша жұмыстардың құны шикі мұнайдың бір тоннасы үшін **ҚҚС есебінсіз 35 400,00 (отыз бес мың төрт жүз) теңгені** құрайды**) теңгені** құрайды.

 Шикі мұнайды өңдеу жұмыстарының құны өзгерген жағдайда, Орындаушы шикі мұнайды өңдеу құны өзгергені туралы жазбаша хабарлама жіберіп, Тапсырыс берушіге хабарлайды. Шикі мұнайды өңдеу жұмыстарының құнына ҚҚС салынады.

6.2. Орындаушы Тапсырыс берушіге Шарт бойынша көрсететін өзге де жұмыстар мен қызметтердің құнын Орындаушы тиісті жұмысты орындау немесе тиісті қызметті көрсету кезінде анықтайды, ММА және\немесе МТБЭ және/немесе ЭТБЭ қоспаларының құнын Орындаушы тауарды өткізу кезінде анықтайды. Бұл ретте ММА және/немесе МТБЭ және/немесе ЭТБЭ қоспаларының құны осы қоспаларды сатып алу құнынан төмен болмауы тиіс.

 Тапсырыс берушінің өтінімі бойынша орындаушы көрсететін «СТ-КZ» нысанындағы тауардың шығу тегі туралы сертификаттарды беру жөніндегі қызметтердің құнын Тапсырыс беруші «СТ-КZ» нысанындағы тауардың шығу тегі туралы сертификаттарды ресімдеу үшін қажетті құжаттар мен мәліметтерді ұсынған жағдайда орындаушы тиісті қызмет көрсету сәтінде айқындайды.

**7-БАП. ЕСЕП АЙЫРЫСУ ТӘРТІБІ**

* 1. Шарт бойынша шикі мұнайды өңдеу жұмыстарын орындау құнына ақы төлеу Орындаушының төлеуге арналған шоттары негізінде есеп айырысу айында Тапсырыс беруші Орындаушыға жеткізуге жоспарланған шикі мұнайдың көлемін өңдегені үшін 100% алдын ала төлем жасаған жағдайда Тапсырыс беруші тарапынан жүзеге асырады. Төлем нысаны – банк шотына ақша аудару.
	2. Шарттың 6.2-тармағында көрсетілген жұмыстар мен қызметтер үшін, сондай-ақ Шарттың 4.6-тармағына сәйкес ММА және/немесе МТБЭ және/немесе ЭТБЭ қоспаларының құны үшін Тапсырыс беруші мұнай өнімдерін және/немесе қайта өңдеу өнімдерін жоспарлы тиеуге дейін Орындаушының төлеуге арналған шоттары негізінде мұнай өнімдерін және/немесе қайта өңдеу өнімдерін тиеудің жоспарланатын айлық көлеміне сәйкес есептелетін осы жұмыстар мен қызметтер құнының, қоспалар құнының 100 (жүз) % мөлшерінде алдын ала төлемін жасайды.
	3. ҚР қолданыстағы заңнамасына сәйкес есептелген акцизді төлеу бойынша өндірушінің алыс-беріс шикізатынан салық міндеттемелерін орындауы бойынша шығыстар Тапсырыс беруші Орындаушыға төлеуге арналған шоттардың негізінде Тапсырыс берушінің жүргізген 100% алдын ала төлемі арқылы өтейді. Алдын ала төлем сомасы Тапсырыс беруші шикі мұнайды өңдеуге жеткізетін айлық көлемге байланысты өндіруге жоспарланатын акцизделетін мұнай өнімдерінің көлемі ескеріліп айқындалады.

Қазақстан Республикасының қолданыстағы заңнамасында белгіленген тәртіпте және көлемде мұнай өнімдерін және (немесе) қайта өңдеу өнімдерін өндіруші арқылы жүзеге асырылатын, шикі мұнайды өңдеуге, мұнай өнімдерін және (немесе) қайта өңдеу өнімдерін тиеп жөнелтуге байланысты өзге салықтар мен бюджетке төленетін төлемдерді Тапсырыс беруші Орындаушыға төлем шоттары негізінде және ҚР заңнамасының талаптары шеңберінде ресімделген растайтын бухгалтерлік құжаттарды ұсыну негізінде өтейді.

7.4. Орындаушы Тапсырыс берушіден Шарттың 3-тармағына сәйкес шикі мұнайды өңдеу жұмыстарының құны, сондай-ақ Шарт бойынша Тапсырыс беруші төлеуге тиіс өзге де сомалар көрсетілген тиісті айға өтінім-хатты алғаннан кейін Тапсырыс берушіге төлеуге арналған шотты береді. Тапсырыс беруші Шарттың 7.10-тармағында көрсетілген мерзімде, бірақ кез келген жағдайда Зауыт аумағына тиісті шикі мұнайды жеткізе бастағанға дейін Орындаушы берген шотты төлеуге міндетті.

7.5. Қазақстан Республикасында тарифтер, салық салу мөлшерлемелері, баждар, алымдар және т.б. өзгерген жағдайда, сондай-ақ ММА және/немесе МТБЭ және/немесе ЭҚБЭ қоспаларының құны ұлғайған жағдайда шарт бойынша жұмыстардың, көрсетілетін қызметтер мен төлемдердің жалпы құны автоматты түрде жоғарыда көрсетілген өзгерістердегі сомаға өзгереді.

7.6. Орындаушының шарт бойынша төлеуге тиіс шығыстарын, шығындарын, залалдарын Тапсырыс беруші Орындаушының төлеуге арналған шоттарына сәйкес пайда болу фактісіне қарай төлейді.

7.7. Шарт бойынша төлемнің негізгі нысаны - Тапсырыс беруші Шартта көрсетілген деректемелер не Орындаушы көрсеткен өзге деректемелер бойынша Орындаушыға ақшаны аудару болып табылады. Төлемдер ҚР қолданыстағы заңнамасына сәйкес Орындаушының төлеуге арналған шоттары негізінде ҚР ұлттық валютасы, яғни теңгемен жүзеге асырылады. Бұл ретте төлемді Тапсырыс беруші төлеу үшін қойылған әрбір шот бойынша бөлек төлем жасап жүргізеді.

7.8. Тараптар келісу арқылы Шарт бойынша өзге де есеп айырысу нысандарын, оның ішінде Шарт бойынша Орындаушының жұмыстары мен қызметтерінің құнын төлеу есебінен Тапсырыс беруші Орындаушының меншігіне өндірілген мұнай өнімдерінің және/немесе қайта өңдеу өнімдерінің бір бөлігін беру жолымен пайдалана алады. Бұл ретте мұнай өнімдерінің және/немесе қайта өңдеу өнімдерінің құны Тараптармен қосымша айқындалады.

7.9. Шоттардың, орындалған жұмыстардың, көрсетілген қызметтердің актілерінің түпнұсқаларын, қабылдау-тапсыру актілерін, салыстырып тексеру актілерін, анықтамаларды, хаттарды және Шарт бойынша басқа құжаттарды Тапсырыс беруші шотты берген, актіні жасаған күннен бастап күнтізбелік 10 күн ішінде Орындаушының мекенжайынан өзі алады. Электрондық нысандағы фактура-шоттарын Тапсырыс беруші ҚР ҚМ МКК Ақпараттық жүйесінен өздігінен алады.

 Тапсырыс берушінің өкілі көрсетілген мерзімде келмеген жағдайда, Орындаушы Тапсырыс берушіге құжаттардың түпнұсқаларын уақтылы ұсынбағаны үшін жауапты болмайды. Егер Орындаушы құжаттардың түпнұсқаларын Шартта көрсетілген Тапсырыс берушінің мекенжайына жіберген жағдайда, құжаттардың түпнұсқалары Тапсырыс берушінің есебінен жіберіледі. Тапсырыс беруші Шарт бойынша орындалған жұмыстардың, көрсетілген қызметтердің қол қойылған актілерін Тапсырыс беруші алған күннен бастап 5 (бес) күнтізбелік күннің ішінде Орындаушыға қайтаруға міндетті. Тапсырыс берушінің кінәсі бойынша құжаттың түпнұсқасы жоғалған жағдайда, Орындаушы Тапсырыс берушінің жазбаша өтініші негізінде ғана жоғалған құжаттың телнұсқасына қол қояды.

7.10. Орындаушы ұсынған шоттарды төлеу тиісті шотты берген күннен бастап күнтізбелік 7 (жеті) күннің ішінде жүзеге асырылады.

7.11. Тапсырыс беруші және Орындаушы ай сайын тиеу айынан кейінгі айдың 10 (онына) дейін тиелген мұнай өнімдері және/немесе қайта өңдеу өнімдері және ұсынылған жұмыстар мен қызметтер бойынша түпкілікті салыстыру актісіне – барлық мұнай өнімдерін және/немесе қайта өңдеу өнімдерін бергеннен және барлық төлемдер түскеннен кейін міндетті түрде қол қойып, содан кейін түпкілікті салыстыру актісіне қол қойылған күннен бастап 15 күнтізбелік күн ішінде соңғы өзара есеп айырысу жүзеге асырылады. Тапсырыс беруші көлемдерді салыстырып тексеруден және салыстырып тексеру актісін жасаудан бас тартқан жағдайда берешекті есептеу Орындаушының деректері негізінде жүргізіледі.

7.12. Егер Шарттың 7.1, 7.2, 7.3-тармақтары бойынша шарт бойынша алдын ала төлем мөлшері шарт бойынша нақты орындалған жұмыстар мен көрсетілген қызметтер мөлшерінен асып кеткен жағдайда, артық төлем мөлшерін Орындаушы келесі айда көрсетуге жоспарланған жұмыстар мен қызметтер құнын төлеу есебіне есептейді не болмаса, Тапсырыс берушінің шарт бойынша төлем бойынша өзге берешектері мен міндеттемелері болмаған жағдайда, Орындаушы Тапсырыс берушінің ақшаны қайтару туралы хабарламасын алған сәттен бастап күнтізбелік 7 (жеті) күн ішінде Тапсырыс берушіге қайтарылады. Егер шарт бойынша орындаушы нақты орындаған жұмыстардың және көрсетілген қызметтердің мөлшері жүргізілген алдын ала төлемнің мөлшерінен асып кеткен жағдайда, Тапсырыс беруші Орындаушы Орындалған жұмыстардың (көрсетілген қызметтердің) тиісті актілерін және электрондық нысандағы шот-фактураларды немесе төлем шоттарын Тапсырысшыға ұсынған сәттен бастап күнтізбелік 7 (жеті) күн ішінде Орындаушыға қалыптасқан берешекті төлеуді жүргізуге міндетті.

 Шарттың 7-бабы 7.1. 7.2, 7.3.-тармақтарында көрсетілген ай сайынғы төлемдер бойынша Тапсырыс берушінің берешегі туындаған жағдайда, есепті айдан кейінгі айдың 01-күндегі жағдай бойынша, Орындаушы Тапсырыс берушінің өтінімдері бойынша мұнай өнімдерін тиеуді тоқтатуға, сондай-ақ есепті ай үшін алдын ала төлеу шоттары/төлеуге арналған шоттар бойынша бар барлық берешектер өтелген кезге дейін Тапсырыс берушіден тиеуге өтінімдерді қабылдауды тоқтатуға құқылы.

 Шарттың 7-бабы 7.1. 7.2, 7.3.-тармақтарында көрсетілген ай сайынғы төлемдер бойынша Тапсырыс берушінің берешегі туындаған жағдайда, екі және/немесе одан да көп ай ішінде, Орындаушы Шартты біржақты тәртіппен бұзуға құқылы, бұл туралы Орындаушы Тапсырыс берушіні жазбаша хабардар етеді. Бұл ретте Тапсырыс беруші Тапсырыс берушінің мұнайынан алынған мұнай өнімдерін әкету және шарт талаптарына сәйкес төлеу жөніндегі барлық міндеттемелерді орындауға міндеттенеді.

7.13. Тапсырыс беруші Орындаушыға мұнай өнімдерін Қазақстан Республикасының аумағынан тысқары жерлерге экспорттау кезінде акциздерді төлеуден босатудың негізділігін растайтын, Қазақстан Республикасының қолданыстағы салық заңнамасында көзделген барлық қажетті құжаттарды беруге міндетті.

**8-БАП. ҚҰПИЯЛЫЛЫҚ**

8.1. Тараптар осы Шарт бойынша міндеттемелерді орындау барысында оларға белгілі болған, бір-бірінің коммерциялық, қаржылық және өзге де мүдделерін адал сақтауға, егер ол үшінші тұлғаға алдын ала белгілі болмаса және бұл Тараптардың біреуінің жазбаша келісімімен жасалған, не жариялауға рұқсат етілген мәліметтер тізбесі Тараптардың арнайы жазбаша келісімімен белгіленген жағдайларды қоспағанда, оған заңды негізде еркін қол жетімділігі жоқ болса, осы Шарттың мәніне немесе Тараптардың өзге қызметіне қатысты кез келген ақпаратты қажетсіз жарияламауға және үшінші тараптарға бермеуге келіседі.

8.2. Құпия ақпарат мыналарды қамтиды:

- Тараптардың қаржылық не шаруашылық қызметіне іскерлік қатысы бар жағдайлар;

- осы Шартты орындауға қатысты Тараптар және олардың лауазымды тұлғалары туралы деректер, соның ішінде олардың дербес деректерін (тегі, мекенжайы, телефоны және т.с.с.) қоса алғанда;

- Шарттың мәніне қатысты үшінші тұлғалар туралы мәліметтер, соның ішінде олардың лауазымды тұлғаларының есімдерін және басқа да дербес деректерін қоса алғанда;

- Шарттың талаптары, сол сияқты жұмыстарды орындау және қызметтерді көрсету барысында алынған кез келген ақпарат;

- Шартты орындау барысында Тараптар құпия деп таныған кез келген басқа ақпарат.

8.3. Тапсырыс беруші Орындаушының Шарт бойынша ақпаратты, соның ішінде, бірақ олармен шектелмей, «Самұрық-Қазына» АҚ ақпараттық-талдамалық жүйесіне қажетті байланыс арнасының хаттамаларын пайдалана отырып, деректерді қауіпсіз беру арнасы арқылы Орындаушыға қызмет көрсететін контрагент банктердің үзінді көшірмелерін жіберу арқылы төлем деректемелері мен мәліметтері туралы ақпаратты «Самұрық-Қазына» АҚ-ға ашуға құқығы бар екендігімен келіседі. Орындаушы мұндай ақпаратты өздерінің аффилиирленген тұлғаларының, сондай-ақ Орындаушының қаржылық-шаруашылық қызметін тексеретін тұлғалардың, консультанттардың талабы бойынша беруге құқылы.

8.4. Осы бөлімнің ережелері Тараптардың әрқайсысына, сондай-ақ Тараптардың штаттық персоналы болып табылатын барлық тұлғаларға, соның ішінде олармен еңбек қатынастары тоқтатылғаннан кейін немесе олар келісімшарт не еңбек келiсiмiнiң негiзiнде тартқан, осындай мәліметтер мен ақпараттарға рұқсаты бар басқа да тұлғаларға құпия ақпаратты жария етпеу жөніндегі міндеттемелерді жүктейді.

8.5. Тараптар құпия ақпаратты заңсыз жария ету нәтижесінде екінші Тарапқа келтірілген залал үшін бір-бірінің алдында жауап береді. Жауапкершілік ережелері осы Шартқа қол қойылған күндегі немесе оның қолданылу мерзімі ішінде мәлімет немесе ақпарат Тараптардың кінәсінен емес, өздері жария болған немесе жалпыға белгілі болған жағдайларға қолданылмайды.

8.6. Осы бап Шарттың мәніне қатысты мәселелерді іс жүзінде шешу мүддесін сотпен қарау жағдайларында немесе мұндай жариялау Қазақстан Республикасының заңнамасында көзделген немесе уәкілетті мемлекеттік органдардың талабы бойынша жүзеге асырылатын жағдайларда қолданылмайды.

8.7. Қажет болған жағдайда, Тараптар орындалатын жұмыстар мен көрсетілетін қызметтерге қатысты құпиялылық туралы жеке шарт жасасады.

 **9-БАП. ТАРАПТАРДЫҢ ЖАУАПКЕРШІЛІГІ**

9.1. Осы Шарт бойынша міндеттемелерді орындамағаны және/немесе тиісті орындамағаны үшін Тараптар Шартқа және Қазақстан Республикасының қолданыстағы заңнамасына сәйкес жауапты болады.

9.2. Шарт бойынша төлемдер (оның ішінде аванстық төлемдер) негізсіз кідіртілген жағдайда, Тапсырыс беруші Өнім берушіге мерзімі өткен әрбір күнтізбелік күн үшін берешек сомасының 0,1% мөлшерінде, бірақ Шарттың жалпы сомасының 10%-нан аспайтын өсімпұл төлейді.

9.3. Тапсырыс беруші Орындаушыға Тапсырыс берушінің Шарт бойынша өз міндеттемелерін бұзуы нәтижесінде Орындаушы шеккен барлық залалдар мен шығыстарды, оның ішінде осындай бұзушылықтарға байланысты Орындаушыға қойылған үшінші тұлғалардың айыппұл санкцияларын, сондай-ақ Орындаушының 5.23 (б)-тармағына сәйкес шеккен шығыстарын өтеуге міндетті. Бұл жағдайда тұрақсыздық айыбы, айыппұлдар залалдан асатын көлемде өндіріп алуға жатады, яғни залал да, тұрақсыздық айыбы да толық көлемде өндіріледі.

9.4. Тапсырыс беруші Шарт бойынша Орындаушыға тиесілі қандай да бір сомаларды төлемеген жағдайда немесе Тапсырыс беруші Шартты қандай болмасын бұзу салдарынан Орындаушыға залалдар келтірген жағдайда, Орындаушы Тапсырыс беруші төлемеген сомаларды төлеу және Орындаушыға келтірген кез келген шығыстар мен залалдарды өтеу үшін қажетті көлемдерде Тапсырыс берушіге тиесілі мұнай өнімдерін және/немесе қайта өңдеу өнімдерін ұстап қала алады.

9.5. Орындаушының қайта өңдеу көлемдерін кез келген қысқарту немесе зауыттың технологиялық үдерісінде ақаулар пайда болғанда, оның Шарт бойынша кез келген міндеттемелерін Тапсырыс берушінің орындамауы салдарынан кез келген мұнай өнімдері және/немесе қайта өңдеу өнімдерінің бір немесе одан көп түрлерін өндіруді қоса алғанда, бірақ мыналарды шектемей, Шарттың 3-бабының 3.1-тармағында көрсетілген айға Тапсырыс берушінің өтінім-хаттары бойынша Тапсырыс беруші шикі мұнайды жеткізбегенін қоса алғанда, Орындаушының өндірісті тоқтату жағдайында, сондай-ақ Тапсырыс берушімен тиеуге немесе Тапсырыс берушіге тиесілі кез келген мұнай өнімдерін және/немесе қайта өңдеу өнімдерін уақытылы әкетпеуге толтырылған өтінімдерді уақытылы ұсынбаған жағдайларда, Тапсырыс беруші Орындаушыға осындай қысқартумен немесе жұмыстағы өзгеше бұзылумен байланысты барлық залалдарды, оның ішінде Зауыттың жұмысын тоқтатумен байланысты залалдарды, нақты залалды, жоғалған пайданы, шикі мұнайды жеткізбеу немесе уақытылы жеткізбеуге байланысты қайта өңдеу бойынша жете орындалған жұмыстардың құнын, Зауыт қуатының аз жүктелгендігіне байланысты пайдалану шығындарын артық жұмсауды, үшінші тұлғалар алдында Орындаушының міндеттемелерімен және жауапкершілігімен байланысты залалдар мен шығыстарды өтеуге және төлеуге міндетті.

9.6. Шарт бойынша Тараптардың өз міндеттемелерін орындамағаны немесе тиісінше орындамағаны үшін осы Шартта көзделген барлық тұрақсыздық айыбы мен айыппұлдар екінші тарапқа төлеуге арналған шотты ұсынған сәттен бастап күнтізбелік 7 (жеті) күн ішінде тараппен төленуге тиіс.

9.7. Тапсырыс беруші Шарт немесе қандай да бір міндеттемелер бойынша Орындаушыға есептелетін кез келген сомаларға байланысты Орындаушының Шарт бойынша Тапсырыс берушімен төленуге тиіс Орындаушының тұрақсыздық айыбы, айыппұл, залалдар сомасын ұстап қалуға құқылы екендігімен келіседі.

9.8. Тапсырыс беруші Орындаушының пайдасына сот шешімінің қорытындылары бойынша Орындаушыны қорғауға және барлық сот талап-арыздары мен кінәраттарын, сондай-ақ заңгерлердің қаламақыларын төлеу, сондай-ақ Орындаушымен Шарт бойынша Тапсырыс берушімен кез келген оның міндеттемелерін кез келген бұзумен немесе орындамаумен немесе Шарт бойынша кез келген жалған немесе расталмаған өтініш немесе кепілдік үшін келтірілген қорғауға арналған шығындарға тең басқа да тексерулерді жүргізу барысында келтірілген шығындарды қоса алғанда, олармен байланысты барлық шығындар мен шығыстарды толық өтеуге міндеттенеді.

9.9. Тапсырыс беруші мұнай өнімдерін және/немесе қайта өңдеу өнімдерін жеткізуге және тасымалдауға қолданылатын Қазақстан Республикасы заңнамасының барлық нормаларының сақталуы үшін толық жауапкершілікті өзіне алады, Тапсырыс беруші ҚР қолданыстағы заңнамасының осындай нормалары мен талаптарын бұзу немесе сақтамау салдарынан Орындаушыға келтірілген материалдық зиян үшін толық жауапкершілікті өзіне алады.

9.10. Тапсырыс беруші Орындаушымен келіспеген, оның ішінде ақаулы, мәлімделген жүкті тасымалдау үшін жарамсыз вагондарды құю/тиеу үшін жеткізу кезінде, сондай-ақ Орындаушыға байланысты емес себептер бойынша тиеуді кешіктіру және тасымалдауға беру кезінде Тапсырыс беруші Орындаушыға осы себептерге қатысты Орындаушының барлық залалдары мен шығыстарын өтейді, сондай-ақ Орындаушының аумағында орналасқан жолдарға әрбір вагон сағаты үшін **138,01 (бір жүз отыз сегіз, 01) теңге** мөлшерінде тұрақсыздық айыбын Орындаушыға төлейді.

9.11. Орындаушы Зауытқа жоспарлы-алдын ала, ағымдағы және өзге де жөндеулерді жүргізу мерзімдерін ескере отырып, Шарт бойынша уақтылылы және сапалы жұмыстарды орындау және қызметтерді көрсету үшін жауапты болады, бұл жөнінде Орындаушы Тапсырыс берушіге қосымша хабарлайды.

9.12. Тұрақсыздық айыбын (айыппұлдарды, өсімақыларды) төлеу Тараптардың осы Шарт бойынша өз міндеттемелерін орындаудан босатпайды.

9.13. Тапсырыс беруші шарттық міндеттемелерді жүйелі түрде бұзғаны үшін Орындаушы Шартты біржақты тәртіпте бұзуға құқылы, ол туралы Орындаушы Тапсырыс берушіні жазбаша хабардар етеді. Бұл ретте Тапсырыс беруші тапсырыс берушінің мұнайынан алынған мұнай өнімдерін әкету және Шарттың талаптарына сәйкес төлем жасау бойынша барлық міндеттемелерді орындауға міндеттенеді.

9.14. Тапсырыс беруші Шарт бойынша міндеттемелерді орындау кезінде Орындаушы мен бақылаушы мемлекеттік органдар алдында Тапсырыс беруші өкілдерінің Қазақстан Республикасының заңнамасымен және Орындаушының ішкі құжаттарымен белгіленген қауіпсіздік пен еңбекті қорғау, сондай-ақ қоршаған ортаны қорғау талаптарын сақтамауы салдарынан пайда болуы мүмкін оқиғалар үшін, соның ішінде Тапсырыс беруші жұмыскерлерінің еңбек жағдайларының қауіпсіздігі үшін толық жауапты болады.

**10-БАП. ФОРС-МАЖОР**

* 1. Тараптардың ешқайсысы Шарт бойынша өз міндеттемелерін орындамаған үшін, егер де оны орындамау, тиісінше немесе уақытылы орындамау төтенше және еңсерілмейтін күштің бұлтарпас жағдайларының (форс-мажор жағдайы) салдарынан болса, мүліктік жауапкершілікке тартылмайды.
	2. Еңсерілмейтін күш жағдаяттарына: табиғи дүлей апат, іскери қимылдар, лаңкестік әрекеттер, авариялар мен авариялық жағдайлар, эмбарго, індет, пандемия, су тасқыны және тараптар бақылай алмайтын басқа да табиғи дүлей апаттар, шартты орындауға әсер ететін халықаралық шарттар, құқықтық актілер, мемлекеттік органдардың немесе олар бақылайтын заңды тұлғалардың іс-қимылдары, соның ішінде тәртіппен белгіленген режимде төтенше жағдайларды енгізу жатады.

10.3. Егер жоғарыда аталған мән-жайлардың кез келгені Шарт бойынша міндеттемелерді орындауға тікелей әсер еткен болса, онда Шарт бойынша міндеттемелерді орындау мерзімдері тиісті мән-жайлардың әрекет ету мерзіміне ұзартылады.

10.4. Форс-мажорлық мән-жайлар туындаған кезде Тараптар олар туындаған сәттен бастап 10 (он) тәуліктен кешіктірмей жоғарыда аталған мән-жайлардың басталуы, ықтимал әрекет ету мерзімі және аяқталуы туралы бір-бірін жазбаша хабардар етеді.

10.5. Форс-мажорлық мән-жайлар туындаған жағдайда Тараптар туындаған жағдайға, сондай-ақ оның Шарт бойынша Тараптардың міндеттемелері мен құқықтарына тигізетін ықпалына қатысты әділ шешім қабылдау үшін дереу келіссөздер жүргізу үшін кездеседі.

10.6. Хабарламау немесе уақытылы хабарламау Тарапты өз міндеттемелерін орындамағаны үшін жауапкершіліктен босатуға негіз ретінде жоғарыда аталған мән-жайлардың кез келгеніне сілтеме жасау құқығынан айырады.

10.7. Форс-мажорлық мән-жайлар 1 (бір) айдан астам уақыт бойы әрекет етуді жалғастырған жағдайда, Тараптардың кез келгені Шартты бұзу күніне дейін 3 (үш) жұмыс күні бұрын екінші Тарапты алдын ала хабардар ете отырып, Шартты біржақты тәртіппен бұзуға құқылы.

10.8. Құзыретті органдар/ұйымдар берген құжаттар жоғарыда аталған форс-мажорлық мән жайлардың болуын және олардың ұзақтығын дәлелдейтін тиісті және жеткілікті дәлел болып табылады.

**11-БАП. ДАУЛАРДЫ ҚАРАУ ЖӘНЕ ҚОЛДАНЫЛАТЫН ҚҰҚЫҚ**

11.1. Осы Шарт Қазақстан Республикасының қолданыстағы заңнамасына сәйкес реттеледі және түсіндіріледі.

11.2. Тараптар Шарттан туындайтын барлық даулар мен келіспеушіліктерді достасу жолымен шешуге барлық шараларды қабылдайды.

11.3. Дауды достасу жолымен реттеу мүмкін болмаған жағдайда барлық даулар мен келіспеушіліктер Орындаушының орналасқан жері бойынша Қазақстан Республикасының сот органдарына тапсырылады.

11.4. Шартта реттелмеген қалған жағдайларда тараптар Қазақстан Республикасының заңнамасын басшылыққа алады.

**12-БАП. ШАРТТЫҢ ҚОЛДАНЫЛУ МЕРЗІМІ**

12.1. Осы Шарт қол қойылған сәттен бастап күшіне енеді және 2025 жылғы 31 желтоқсанға дейін дейін, ал өзара есеп айырысу, жауапкершілік, құпиялылық, дауларды шешу тәртібі, сондай – ақ кепілдіктер бөлігінде - олар толық орындалғанға дейін қолданылады.

12.2. Шарттың қолданылу мерзімі белгіленген тәртіпте, Тараптардың өзара жазбаша келісімі бойынша тиісті кезеңге ұзартылуы мүмкін. Орындаушы Шарттың талаптарын бірнеше рет бұзған жағдайда және Қазақстан Республикасы заңнамасында көзделген басқа да негіздемелер бойынша осы Шарттың мерзімін ұзартудан бас тартуға құқылы.

12.3. Шарт талаптарын екінші тарап  бұзған кезде Тараптардың кез келгеніне Шартты орындаудан біржақты тәптіпте бас тартуына рұқсат етіледі. Бұл ретте бірінші тарап шартты бұзу туралы жазбаша өтінішті 7 (жеті) күнтізбелік күн ішінде жіберуге міндетті. Шарт бұзылған жағдайда, Орындаушы Тапсырыс берушіден шикі мұнайдың қосымша көлемдерін қабылдаудан бас тарта алады, ал Шарт талаптары осы уақытта Орындаушыда жатқан шикі мұнайға, мұнай өнімдеріне және/немесе қайта өңдеу өнімдеріне қатысты қолданыла береді. Шарт бұзылған күннен кейін шикі мұнай көлемін қабылдаудан Орындаушының бас тартуына (осындай болса) байланысты, Орындаушы Тапсырыс берушіге шикі мұнайды өңдеуге арналған алдын ала төлемнің тиісті бөлігін кез келген шығындарды және Шарт бойынша Орындаушыға тиесілі өзге сомаларды шегеріп қайтаруға міндетті.

12.4. Шарттың қолданылу мерзімінің өткеніне қарамастан Тараптар Шарттан туындайтын міндеттемелерді толық және адал орындауға міндетті.

12.5. Тапсырыс беруші бір күнтізбелік ай ішінде шикі мұнайды өтінім-хатта көрсетілгеннен аз мөлшерде жеткізген кезде немесе Тапсырыс беруші 1 ай ішінде мұнайды жеткізбеген кезде (ҚР Энергетика министрлігі бекіткен қазақстандық өндірушілердің мұнайын магистральдық мұнай құбырлары жүйесі бойынша ПМХЗ-ға тасымалдау кестесіне сәйкес мұнайды жеткізу көлемінің азаюын қоспағанда) Орындаушы жазбаша хабарлама жіберу жолымен Шарттың біржақты тәртіппен қолданылуын тоқтатуға құқылы. Тапсырыс беруші осындай хабарламаны алған күннен бастап шарт бұзылған болып есептеледі.

 Тапсырыс беруші Орындаушының осындай бұзуға байланысты барлық шығындары мен залалдарды, оның ішінде Шарттың 9.3-тармағында көзделген, бірақ онымен шектелмей төлеуге міндетті.

 Тапсырыс беруші Шартты бұзу туралы шешім қабылдаған жағдайда, Тапсырыс беруші шартты бұзу туралы жазбаша хабарламаны шартты бұзуды жоспарлаған күнге дейін 7 күнтізбелік күннен кешіктірмей Орындаушыға жібереді. Бұл ретте Тапсырыс беруші осындай шартты бұзумен байланысты, Шарттың 9.3-тармағында көзделген, бірақ онымен шектелмей, Орындаушының барлық шығындары мен залалдарын өтеуге міндетті.

12.6. Шарттың 2-бабының 2.2.5-тармақшасында көрсетілген құжаттар ұсынылмаған не құжаттар тиісінше ресімделмеген не болмаса құжаттардың мазмұнына күмән болған жағдайда, Орындаушының шикі мұнайды қабылдауды және өңдеуді біржақты тәртіппен тоқтатуға, шарттың қолданылуын тоқтата тұруға немесе шартты бұзуға құқығы бар.

**13-БАП. ШАРТТЫҢ ЕРЕКШЕ ТАЛАПТАРЫ**

* 1. Шарт Тапсырыс беруші мен Орындаушы арасындағы Шарттың мәніне қатысты толық келісімді білдіреді және Шартты жасасу күнінің алдында болатын Шарттың мәніне қатысты Тараптар арасындағы барлық хабарламаларды, келіссөздерді және уағдаластықтарды (жазбаша немесе ауызша) ауыстырады. Шарттың ажырамас бөлігі болып табылатын қосымшалардағы барлық құжаттар өзара байланыстыралған, өзара толықтыратын, бір-бірін түсіндірмелі болып саналады. Шарт біртұтас болып оқылуы тиіс.
	2. Шартқа енгізілген барлық түзетулер немесе басқа да өзгерістер тек ол жазбаша түрде жасалған, күні қойылған және Шартқа сілтемені болған жағдайда, сондай-ақ Тараптарының уәкілетті өкілдері оған тиісті түрде қол қойған және Тараптардың мөрлерімен бекітілген жағдайда ғана күшіне енеді. Қазақстан Республикасының заңнамасымен белгіленген салықтарға енгізілген өзгерістер автоматты түрде күшіне енеді.
	3. Егер Шарттың қандай да бір ережесі немесе талабы тыйым салуға ұшыраса немесе мәжбүрлі түрде жарамсыз немесе орындалмаған болса, мұндай тыйым салу, мәжбүрлі түрде жарамсыздық немесе орындамаушылық Шарттың кез келген басқа ережелері мен талаптарының жарамдылығына немесе мәжбүрлі орындалуына ықпалын тигізбейді.
	4. Шарт бойынша талап етілетін немесе рұқсат етілген барлық хабарламалар, хабарлар, өтінімдер, хаттар және өзге де хат-хабарлар төменде көрсетілген мекенжайлар бойынша әр алушыға жөнелтушінің уәкілетті өкілінің қолымен жазбаша нысанда тапсырыс хатпен жіберілуі тиіс немесе егер Шартта басқасы көрсетілмесе, жеке өзіне тапсырылуы тиіс.

Тапсырыс хаттың түпнұсқаларын кейін бере отырып, факс арқылы немесе электрондық хабарламаларға қосымшалар ретінде қол қойылған құжаттарды жіберуге рұқсат етіледі.

Шарт бойынша немесе олармен байланысты хаттарды, хабарламаларды, өзге хат-хабарлар мен құжаттаманы жіберу Тараптардың мынадай мекенжайлары бойынша жүргізілуге тиіс:

*Орындаушы:* «Павлодар мұнайхимия зауыты» ЖШС

 Мекенжайы: Қазақстан Республикасы, 140000, Павлодар қаласы,

 Химкомбинат көшесі, 1.

 Тел/факс: (8 718 2) 39-63-97, 61-11-00,

 Электрондық поштаның мекенжайы:

 шикі мұнайды жеткізу мәселелері және мұнай өнімдерінің балансы бойынша: a.kadyrbaeva@pnhz.kz;

 мұнай өнімдерін тиеу мәселелері бойынша: m.turdybekov@pnhz.kz; a.shachshanov@pnhz.kz; e.nurtaev@pnhz.kz.

 Тапсырыс беруші: \_\_\_\_\_\_\_\_\_\_\_\_\_\_\_\_\_\_\_\_\_\_

 Мекенжайы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Тел: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Электрондық пошта: \_\_\_\_\_\_\_\_\_\_\_\_\_\_\_\_\_\_\_

 Мұнай өнімдері мен өңдеу өнімдерінің алдын ала шығарылу көлемі туралы анықтамаларды, Шарттың 4.2 және 4.3-тармақтарына сәйкес анықтама-хабарламаларды, Шарттың 2.1.8-тармағына сәйкес хабарламаларды, Шарттың 4.7-тармағына сәйкес тиеуге дайын битум туралы хабарламаларды Орындаушы Тапсырыс берушіге тек электрондық пошта арқылы Тапсырыс берушінің төмендегі электрондық мекенжайларына жібереді: \_\_\_\_\_\_\_\_\_\_\_\_\_\_\_\_\_\_

 Бұл ретте мұнай өнімдері мен қайта өңдеу өнімдерінің шығарылуының алдын ала көлемі туралы анықтамалар, мұнай өнімдерінің және/немесе өңдеу өнімдерінің жөнелтуге дайын қалдықтары туралы анықтама-хабарламалар, хабарламалар Орындаушы тиісінше жіберген және Тапсырыс беруші оларды Орындаушының электрондық мекенжайынан жөнелту күні мен уақытында алған болып есептеледі.

13.5. Шартқа қол қойғаннан кейін барлық алдыңғы келіссөздер және олар бойынша хат алмасудың заңды күші болмайды.

13.6. Шарт Тараптардың әрқайсысы үшін қазақ тілінде және орыс тілінде бір-бір данадан бірдей заңдық күші бар екі данасы қазақ тілінде және екі данасы орыс тілінде 4 данада жасалды. Осы Шартты түсіндіруде қандай да болмасын айырмашылықтар болған жағдайда орыс тіліндегі мәтіннің күші басым болады.

13.7. Тапсырыс беруші осы шартпен Орындаушыға оның ҚР заңнамасына сәйкес құрылған және әрекет жасайтын заңды тұлға болып табылатынын, Шартты санкцияланған түрде жасау үшін өз құрылтай құжаттарына және ҚР заңнамасына сәйкес барлық тиісті өкілеттіктері бар және өзінің басқару органдарынан барлық қажетті бекітулерді алғанын мәлімдейді және кепілдік береді; Тапсырыс берушінің шарт жасасуы ҚР заңнамасын бұзбайды, Тапсырыс берушінің орындауына жататын қандай да бір басқа келісім, лицензия, құжат немесе міндеттеме бойынша міндеттемелерді бұзу немесе орындамау себебі болып табылмайды.

13.8. Шартқа қол қойылғаннан кейін Тапсырыс беруші орындаушымен, сондай-ақ оның рұқсат етілген құқық мұрагерлерін және цессионарларымен, Орындаушыға немесе оның талабы бойынша, шарттың барлық ережелерінің, талаптары мен тармақтарының толық қолданылуы үшін, соның ішінде, бірақ онымен шектелмей, кез келген шартқа, актіге, декларацияға, шотқа, қолхатқа, одан әрі кепілдіктер туралы куәлікке қол қою үшін ынтымақтасады, өтініш немесе орындаушы сұраған кез келген құжат.

 Шартқа қол қойғаннан кейін Тапсырыс беруші Орындаушыға қалай қажет болуы мүмкін немесе оның талап етуі бойынша, Орындаушы ақылға қонымды дәрежеде сұраған кез келген шартты, актіні, декларацияны, шоттарды, қолхаттарды, одан арғы кепілдіктер туралы растауларды, өтінішті немесе кез келген құжатты шектемей қоса алғанда, Орындаушымен, сондай-ақ оның рұқсат берген құқықтық мирасқорларымен және цессионерлерімен ынтымақтасады.

13.9. Орындаушы Тапсырыс берушіні «ҚазМұнайГаз» ҰК АҚ экономикалық қауіпсіздік саясатымен, «ҚазМұнайГаз» ҰК АҚ еңбекті қорғау, өнеркәсіптік қауіпсіздік және қоршаған ортаны қорғау саласындағы саясатымен, «ҚазМұнайГаз» ҰК АҚ алкогольге, есірткі құралдарына, психотроптық заттарға және сол тектестерге қатысты саясатымен, «ҚазМұнайГаз» ҰК АҚ жер үсті көлік құралдарын қауіпсіз пайдалану саясатымен, «ҚазМұнайГаз» ҰК АҚ тұрақты даму саласындағы тұжырымдамасымен, «ҚазМұнайГаз» ҰК АҚ корпоративтік әлеуметтік жауапкершілік кодексімен, «ҚазМұнайГаз» ҰК АҚ іскерлік этика кодексімен, ҚМГ және оның ЕТҰ сыбайлас жемқорлыққа қарсы іс-қимыл саласындағы саясатымен, сондай-ақ Орындаушының қолданыстағы басқа да ұқсас құжаттарымен таныстыруға міндеттенеді.

**14-БАП. СЫБАЙЛАС ЖЕМҚОРЛЫҚҚА ҚАРСЫ ІС-ҚИМЫЛ**

14.1. Орындаушы / Тапсырыс беруші осы Шарт бойынша әрекет ететін онымен үлестес барлық жеке және заңды тұлғалардың (бұдан әрі олардың әрқайсысы «Аффилиирленген тұлға» деп аталады), соның ішінде Орындаушының/Тапсырыс беруші иелерінің, директорларының, лауазымды тұлғаларының, жұмыскерлері мен агенттерінің шектеусіз осы ескертпенің кепілдіктерін сақтауын қамтамасыз етуге міндеттенеді.

 14.2. Орындаушы/Тапсырыс беруші және барлық аффилиирленген тұлғалар тікелей немесе жанама түрде мынадай әрекеттерді жасамауға міндеттенеді:

14.2.1. Бизнесті заңсыз алу, сақтау немесе жүргізу не болмаса Орындаушы/Тапсырыс беруші үшін заңсыз артықшылықтар алу мақсатында мемлекетпен байланысты кез келген тұлғаға қандай да бір ақшалай қаражатты төлеуге, ұсынуға, уәде беруге немесе басқа құндылықтарды (сыйлықтар, ойын-сауық және субсидияларды қоса алғанда) беруге;

14.2.2. Коммерциялық пара беруді және бизнесті жүргізудің өзге де заңға қайшы және заңсыз іс-әрекеттерді қоса алғанда, коммерция саласында пара алуға тыйым салатын

 қолданыстағы заңдарды бұзатын өзге де іс-әрекеттер жасамауға міндеттенеді.

14.3. Орындаушының/Тапсырыс берушінің лауазымды тұлғалары, жұмыскерлері не тікелей немесе жанама иелері болып табылатын саяси маңызы бар тұлғалары болмайды.

 Орындаушы/Тапсырыс беруші қандай да бір саяси маңызы бар тұлға Орындаушының/Тапсырыс берушінің лауазымды тұлғасы немесе жұмыскері болған не болмаса Орындаушыға/Тапсырыс берушіге тікелей немесе жанама қатысу үлесін алған барлық жағдайлар туралы Тапсырыс берушіні/Орындаушыны жазбаша нысанда дереу хабардар етуге міндеттенеді.

14.4. Орындаушы/Тапсырыс беруші қандай да бір заңсыз мақсаттарда емес, заңды шаруашылық қызметті жүзеге асыру мақсатында құрылған және тек заңды қаржыландыру көздеріне ие.

14.5. Орындаушы/Тапсырыс беруші және оның аффилиирленген тұлғалары алаяқтық немесе

сыбайлас жемқорлыққа байланысты қандай да бір заңға қайшы іс-әрекеттер жасағаны

үшін сотталған жоқ немесе оларды жасағаны үшін кінәлі деп танылған жоқ.

Орындаушы/Тапсырыс беруші, егер Орындаушы /Тапсырыс беруші немесе оның қандай да бір Аффилиирленген тұлғалары осындай құқыққа қайшы әрекеттерді жасағаны үшін сотталса немесе жасағаны үшін кінәлі деп танылса, Тапсырыс берушіні дереу жазбаша нысанда хабардар етуге міндеттенеді.

14.6. Орындаушы/Тапсырыс беруші «ҚазМұнайГаз» ҰК АҚ (бұдан әрі - ҚМГ) Іскерлік әдеп кодексімен және ҚМГ және оның ЕТҰ сыбайлас жемқорлыққа қарсы іс-қимыл саласындағы саясатымен ҚМГ ресми веб-сайтында танысқанын растайды. Орындаушы ҚМГ Іскерлік әдеп кодексін және ҚМГ және оның ЕТҰ сыбайлас жемқорлыққа қарсы іс-қимыл саласындағы саясатын толық түсінетіндігін куәландырады.

14.7. Орындаушы/Тапсырыс беруші осы Сыбайлас жемқорлыққа қарсы ескертпенің талаптары нақты немесе ықтимал бұзылған жағдайда ҚМГ-ға адал көмек көрсетуге және жәрдемдесуге міндеттенеді, соның ішінде өз иелеріне, директорларына, лауазымды тұлғаларына және басқа да аффилиирленген тұлғаларға сауалнама жүргізу мүмкіндігін қамтамасыз етуге міндеттенеді.

14.8. Орындаушы/Тапсырыс беруші осы Сыбайлас жемқорлыққа қарсы ескертпенің Талаптарын бұзудың барлық жағдайлары туралы бір-біріне уақтылы хабарлауға міндеттенеді. Сонымен қатар, талаптарды бұзу жағдайлары туралы хабарлау үшін Орындаушы/Тапсырыс беруші ҚМГ-ның ресми веб-сайтында орналастырылған ҚМГ- ның «Жедел желісін» пайдалануға міндетті.

**15. ТАРАПТАРДЫҢ ЗАҢДЫ МЕКЕНЖАЙЛАРЫ МЕН БАНК ДЕРЕКТЕМЕЛЕРІ:**

|  |  |
| --- | --- |
| **ОРЫНДАУШЫ:** **«ПМХЗ» ЖШС**Қазақстан Республикасы, 140000, Павлодар облысы, Павлодар қаласы, Химкомбинат көшесі, 1.БСН 001140000362ЖСК KZ176010241000012293«Қазақстан Халық банкі» АҚ БСК HSBKKZKXКБе 17ҚҚС бойынша тіркеу есебіне қойылғаны туралы куәлік, сериясы 45001. № 00076402013ж. 04-наурызда берілді.Тел.: 8 (7182) 39-60-70Факс: 8 (7182) 61-11-00 |  **ТАПСЫРЫС БЕРУШІ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  |

**ТАРАПТАРДЫҢ ҚОЛДАРЫ:**

|  |  |
| --- | --- |
| **ОРЫНДАУШЫ:****\_\_\_\_\_\_\_\_\_\_\_\_\_\_\_\_\_\_****М.М. Ахметов** **Бас директор****(Басқарма төрағасы)****М.О.**  | **ТАПСЫРЫС БЕРУШІ:****\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_****М.О.** |